Жоба

ҚАЗАҚСТАН РЕСПУБЛИКАСЫНЫҢ

ЗАҢЫ

**Қазақстан Республикасының кейбір заңнамалық актілеріне**

**азаматтық қорғау мәселелері бойынша өзгерістер мен толықтырулар енгізу туралы**

1-бап. Қазақстан Республикасының мына заңнамалық актілеріне өзгерістер мен толықтырулар енгізілсін:

1. 2008 жылғы 4 желтоқсандағы Қазақстан Республикасының Бюджет кодексіне:

1) 41-баптың 4-1-тармағын мынадай мазмұндағы 28) тармақшамен толықтырылсын:

«28) сейсмологиялық мониторинг бойынша.».

2. 2015 жылғы 23 қарашадағы Қазақстан Республикасының Еңбек кодексіне:

1) 57-баптың 1-тармағының 6) тармақшасы «арнаулы мемлекеттік органдарға» деген сөздерден кейін «, азаматтық қорғау органдарына» деген сөздермен толықтырылсын;

2) 138-баптың 1-тармағының екінші бөлігі «құқық қорғау органдарының» деген сөздерден кейін «, азаматтық қорғау органдарының» деген сөздермен толықтырылсын;

3) 144-бап мынадай редакцияда жазылсын:

«144-бап. Әскери қызметтегі адамдардың, арнаулы мемлекеттік, құқық қорғау органдары, азаматтық қорғау органдары мен мемлекеттік фельдъегерлік қызмет қызметкерлерінің еңбегін реттеу

Әскери қызметтегі адамдардың, арнаулы мемлекеттік, құқық қорғау органдары, азаматтық қорғау органдары мен мемлекеттік фельдъегерлік қызмет қызметкерлерінің еңбегі қызметке кірудің, оны өткеру мен тоқтатудың ерекше шарттары мен тәртібін, ерекше еңбек жағдайларын, еңбекке ақы төлеу жағдайларын, сондай-ақ қосымша жеңілдіктерді, артықшылықтар мен шектеулерді белгілейтін Қазақстан Республикасының арнаулы заңдарында және Қазақстан Республикасының өзге де нормативтік құқықтық актілерінде көзделген ерекшеліктермен бірге осы Кодексте реттеледі.»;

4) 159-баптың 1-тармағының екінші бөлігі «құқық қорғау органдарының» деген сөздерден кейін «, азаматтық қорғау органдарының» деген сөздермен толықтырылсын;

5) 186-баптың 1-тармағының 4) тармақшасындағы «әскерилендірілген және өзге де» деген сөздер алып тасталсын.

3. 2020 жылғы 7 шілдедегі «Халық денсаулығы және денсаулық сақтау жүйесі туралы» Қазақстан Республикасының Кодексіне:

1) 1-баптың 7) тармақшасы «құқық қорғау органдарының» деген сөздерден кейін «, азаматтық қорғау органдарының (орналасуы арнаулы атақтар беру құқығын беретін лауазымдар)» деген сөздермен толықтырылсын;

2) 11-бапта:

1-тармақтың 11) тармақшасы «және құқық қорғау органдарында» деген сөздерден кейін «, азаматтық қорғау органдарында» деген сөздермен толықтырылсын;

3-тармақтың 1) тармақшасы «құқық қорғау органдары» деген сөздерден кейін «, азаматтық қорғау органдары (орналасуы арнаулы атақтар беру құқығын беретін лауазымдарға орналасу және (немесе) тағайындау кезінде)» деген сөздермен толықтырылсын;

3-тармақтың 2) тармақшасы «құқық қорғау органдарында» деген сөздерден кейін «, азаматтық қорғау органдарында» деген сөздермен толықтырылсын;

3) 139-бапта:

тақырып мынадай редакцияда жазылсын:

«139-бап. Әскери қызметшілерді, ғарышкерлікке кандидаттарды, ғарышкерлерді, арнаулы мемлекеттік және құқық қорғау органдарының, азаматтық қорғау органдарының қызметкерлерін, олардың отбасы мүшелерін, құқық қорғау органдарының, азаматтық қорғау органдарының зейнеткерлерін (еңбек сіңірген жылдары үшін зейнетақы төлемдерін алушылар), сондай-ақ әскери қызметтен, арнаулы мемлекеттік органдардағы қызметінен босатылған азаматтарды әскери-медициналық (медициналық) қамтамасыз ету»;

1-тармақ «құқық қорғау органдарының» деген сөздерден кейін   
«, азаматтық қорғау органдарының (орналасуы арнаулы атақтар беру құқығын беретін лауазымдар)» деген сөздермен толықтырылсын;

2-тармақ мынадай редакцияда жазылсын:

«2. Әскери қызметшілерді, ғарышкерлікке кандидаттарды, ғарышкерлерді, арнаулы мемлекеттік және құқық қорғау органдарының, азаматтық қорғау органдарының қызметкерлерін, олардың отбасы мүшелерін, құқық қорғау органдарының, азаматтық қорғау органдарының (еңбек сіңірген жылдары үшін зейнетақы төлемдерін алушылар), сондай-ақ әскери қызметтен, арнаулы мемлекеттік органдар қызметінен босатылған азаматтарды әскери-медициналық (медициналық) қамтамасыз ету Қазақстан Республикасының заңнамасына сәйкес жүзеге асырылады.»;

4) 140-бап мынадай редакцияда жазылсын:

«140-бап. Әскери-дәрігерлік сараптама

1. Әскери-дәрігерлік сараптама – Қазақстан Республикасының Қарулы Күштерінде, Қазақстан Республикасының басқа да әскерлері мен әскери құралымдарында, арнаулы мемлекеттік және құқық қорғау органдарында, азаматтық қорғау органдарында медициналық қамтамасыз етуді оңтайлы жасақтау мен жетілдіру және Қазақстан Республикасының заңнамасында көзделген өзге де мәселелерді шешу мақсатында жүзеге асырылатын ғылыми, әдістемелік, ұйымдастырушылық және практикалық іс-шаралар кешенін білдіретін медициналық қызмет түрі.

2. Әскери-дәрігерлік сараптама Қазақстан Республикасының Қарулы Күштерінде, басқа да әскерлер мен әскери құралымдарда, арнаулы мемлекеттік және құқық қорғау органдарында, азаматтық қорғау органдарында (орналасуы арнаулы атақтар беру құқығын беретін лауазымдарға орналасу және (немесе) тағайындау кезінде):

1) денсаулық жағдайы бойынша азаматтардың әскери қызметке немесе арнаулы мемлекеттік және құқық қорғау органдарындағы, азаматтық қорғау органдарындағы қызметке, сондай-ақ әскери жиындарға, арнаулы мемлекеттік органдардың жиындарына немесе есепке алу мақсатында жарамдылық санаттарын;

2) Қазақстан Республикасы азаматтарының әскери қызметті, арнаулы мемлекеттік және құқық қорғау органдарындағы, азаматтық қорғау органдарындағы және әскери жиындардағы, арнаулы мемлекеттік органдардың жиындарындағы қызметті өткерумен (мiндеттердi атқарумен) байланысты ауруының, мертiгуiнiң (жаралануының, жарақаттануының, контузия алуының) (бұдан әрi – мертiгу) және қаза болуының (қайтыс болуының) себептiк байланысын;

3) әскери қызметшілер немесе қызметкерлер қызмет, әскери қызмет міндеттерін (қызметтік міндеттерін) атқару кезінде алған, мүгедектікке алып келмеген мертігудің ауырлық дәрежесін;

4) арнаулы мемлекеттік және құқық қорғау органдарына, азаматтық қорғау органдарына қызметке орналасатын Қазақстан Республикасы азаматтарының, олардың қызметкерлерінің, сондай-ақ мемлекеттік авиацияға кіретін Қазақстан Республикасы азаматтарының, авиация персоналының жеке басының психофизиологиялық қасиеттерін айқындау үшін жүргізіледі.

3. Әскери-дәрігерлік сараптама жүргізу үшін Қазақстан Республикасының Қарулы Күштері, Қазақстан Республикасының басқа да әскерлері мен әскери құралымдары, арнаулы мемлекеттік органдар және ішкі істер органдары жанынан штаттық және штаттан тыс (тұрақты және уақытша жұмыс істейтін) әскери-дәрігерлік комиссиялар құрылады.

Арнаулы мемлекеттік органдар үшін әскери-дәрігерлік сараптаманы Қазақстан Республикасының ұлттық қауіпсіздік органдары мен Мемлекеттік күзет қызметінің әскери-дәрігерлік комиссиясы жүргізеді.

Қазақстан Республикасының құқық қорғау органдары, азаматтық қорғау органдары (орналасуы арнаулы атақтар беру құқығын беретін лауазымдарға орналасу және (немесе) тағайындау кезінде) мен мемлекеттік фельдъегерлік қызметі үшін әскери-дәрігерлік сараптаманы Қазақстан Республикасы ішкі істер органдарының әскери-дәрігерлік комиссиясы жүргізеді.

Азаматтардың әскери қызметке жарамдылық дәрежесін айқындау үшін облыстарда, республикалық маңызы бар қалаларда, астанада, қалаларда және аудандарда жергілікті атқарушы органдардың шешімімен тұрақты негізде медициналық комиссиялар құрылады.

4. Әскери-дәрігерлік сараптама жүргізу тәртібі, сондай-ақ   
әскери-дәрігерлік сараптама комиссиясының құрамы мен өкілеттігі   
Әскери-дәрігерлік сараптама жүргізу қағидаларында және Әскери-дәрігерлік сараптама комиссиялары туралы ережеде айқындалады.

5. Азаматтардың Қазақстан Республикасының Қарулы Күштеріндегі, Қазақстан Республикасының басқа да әскерлері мен әскери құралымдарындағы әскери қызметке, арнаулы мемлекеттік және құқық қорғау органдарындағы, азаматтық қорғау органдарындағы (орналасуы арнаулы атақтар беру құқығын беретін лауазымдарға орналасу және (немесе) тағайындау кезінде), сондай-ақ мемлекеттік авиациядағы қызметке, әскери қызметке жарамдылық санаты медициналық куәландыруды жүргізу арқылы айқындалады.

Медициналық куәландыруды жүргізу кезінде Қазақстан Республикасының Қарулы Күштерінде, Қазақстан Республикасының басқа да әскерлері мен әскери құралымдарында, арнаулы мемлекеттік және құқық қорғау органдарында, азаматтық қорғау органдарында (орналасуы арнаулы атақтар беру құқығын беретін лауазымдарға орналасу және (немесе) тағайындау кезінде), сондай-ақ мемлекеттік авиацияда қызмет өткеру үшін азаматтардың денсаулық жағдайына қойылатын талаптар қолданылады.»;

5) 159-баптың 3-тармағы «құқық қорғау органдарындағы» деген сөздерден кейін «, азаматтық қорғау органдарындағы» деген сөздермен толықтырылсын;

6) 161-баптың 5-тармағы «құқық қорғау органдарындағы» деген сөздерден кейін «, азаматтық қорғау органдарындағы» деген сөздермен толықтырылсын;

7) 195-баптың 3) тармақшасының төртінші абзацы мынадай редакцияда жазылсын:

«әскери-медициналық (медициналық) мекемелерде (ұйымдарда) әскери қызметшілерге, ғарышкерлікке кандидаттарға, ғарышкерлерге, арнаулы мемлекеттік және құқық қорғау органдарының, азаматтық қорғау органдарының қызметкерлеріне, олардың отбасы мүшелеріне, құқық қорғау органдарының, азаматтық қорғау органдарының зейнеткерлеріне (еңбек сіңірген жылдары үшін зейнетақы төлемдерін алушылар), әскери қызметтен, арнаулы мемлекеттік органдар қызметінен босатылған адамдарға, сондай-ақ Қазақстан Республикасының мемлекеттік қызметшілері мен азаматтарының жекелеген санаттарына Қазақстан Республикасының заңнамасында көзделген қаражат есебінен көрсетілетін;»;

8) 208-баптың 5-тармағы «арнаулы мемлекеттік органдардың» деген сөздерден кейін «, азаматтық қорғау органдарының» деген сөздермен толықтырылсын;

9) 227-баптың 6-тармағының 6) тармақшасы «арнаулы мемлекеттік органдардың» деген сөздерден кейін «, азаматтық қорғау органдарының» деген сөздермен толықтырылсын.

4. 2023 жылғы 20 сәуірдегі Қазақстан Республикасының Әлеуметтік кодексіне:

1) 1-баптың 77) тармақшасының үшінші абзацы «құқық қорғау органдарының,» деген сөздерден кейін «азаматтық қорғау органдарының» деген сөздермен толықтырылсын;

2) 16-баптың 5) тармақшасы «құқық қорғау органдары» деген сөздерден кейін «, азаматтық қорғау органдары» деген сөздермен толықтырылсын;

3) 97-баптың 2-тармағының 7) тармақшасы «арнаулы мемлекеттік органдарында» деген сөздерден кейін «, азаматтық қорғау органдарында» деген сөздермен толықтырылсын;

4) 100-баптың 1-тармағының бірінші абзацы «құқық қорғау органдары» деген сөздерден кейін «, азаматтық қорғау органдары» деген сөздермен толықтырылсын;

5) 103-баптың 2-тармағының 1) тармақшасы «құқық қорғау органдары» деген сөздерден кейін «, азаматтық қорғау органдары» деген сөздермен толықтырылсын;

6) 145-баптың 2-тармағы «арнаулы мемлекеттік органдардан,» деген сөздерден кейін «азаматтық қорғау органдарынан,» деген сөздермен толықтырылсын;

7) 176-баптың 1-тармағында:

4) тармақша «адамдары» деген сөзден кейін «, азаматтық қорғау органдарының басшы және қатардағы құрамының адамдары» деген сөздермен толықтырылсын;

5) тармақша «органдары» деген сөзден кейін «, азаматтық қорғау органдары» деген сөздермен толықтырылсын;

8) 198-баптың 3) тармақшасы «құқық қорғау органдарының,» деген сөздерден кейін «азаматтық қорғау органдарының,» деген сөздермен толықтырылсын;

9) 204-баптың 3-тармағының 8) тармақшасы «құқық қорғау органдарының,» деген сөздерден кейін «азаматтық қорғау органдарының» деген сөздермен толықтырылсын;

10) 205-баптың 2) тармақшасы «құқық қорғау органдарының,» деген сөздерден кейін «азаматтық қорғау органдарының,» деген сөздермен толықтырылсын;

11) 212-бапта:

1 және 2-тармақтар «құқық қорғау органдарындағы,», «құқық қорғау органдарында,» деген сөздерден кейін тиісінше «азаматтық қорғау органдарындағы,», «азаматтық қорғау органдарында,» деген сөздермен толықтырылсын;

5 және 6-тармақтар «құқық қорғау органдарының,» деген сөздерден кейін «азаматтық қорғау органдарының,» деген сөздермен толықтырылсын;

9-тармақ «құқық қорғау органдары,» деген сөздерден кейін «азаматтық қорғау органдары,» деген сөздермен толықтырылсын;

12) 213-бапта:

1-тармақта:

бірінші абзац «құқық қорғау органдарының,» деген сөздерден кейін «азаматтық қорғау органдарының,» деген сөздермен толықтырылсын;

екінші абзац «құқық қорғау органдарындағы» деген сөздерден кейін «азаматтық қорғау органдарындағы» деген сөздермен толықтырылсын;

2,3 және 6-тармақтар «құқық қорғау органдарының,», «құқық қорғау органдары,» деген сөздерден кейін тиісінше «азаматтық қорғау органдарының,» «азаматтық қорғау органдары,» деген сөздермен толықтырылсын;

13) 214-баптың бірінші абзацы «құқық қорғау органдарының,» деген сөздерден кейін «азаматтық қорғау органдары,» «, азаматтық қорғау органдарындағы,» деген сөздермен толықтырылсын;

14) 215-баптың бүкіл мәтіні бойынша «құқық қорғау органдары,» «құқық қорғау органдарындағы,» деген сөздерден кейін тиісінше «азаматтық қорғау органдарының,» деген сөздермен толықтырылсын;

15) 236-баптың 5-тармағы «ішкі істер органдары» деген сөздерден кейін   
«, азаматтық қорғау органдары» деген сөздермен толықтырылсын;

16) 245-баптың 1-тармағының екінші бөлігі «құқық қорғау органдары» деген сөздерден кейін «, азаматтық қорғау органдары» деген сөздермен толықтырылсын;

17) 248-бапта:

3-тармақтың 3) тармақшасы «құқық қорғау органдарының,» деген сөздерден кейін «азаматтық қорғау органдарының,» деген сөздермен толықтырылсын;

5-тармақтың 2) тармақшасы «құқық қорғау органдарының,» деген сөздерден кейін «азаматтық қорғау органдарының,» деген сөздермен толықтырылсын;

6-тармақтың 3) тармақшасы «құқық қорғау органдарының,» деген сөздерден кейін «азаматтық қорғау органдарының,» деген сөздермен толықтырылсын.

5. «Қазақстан Республикасының мемлекеттік наградалары туралы»   
1995 жылғы 12 желтоқсандағы Қазақстан Республикасының Заңына:

1) 13-баптың бірінші бөлігі «ішкі істер» деген сөздерден кейін   
«, азаматтық қорғау» деген сөздермен толықтырылсын;

2) 14-баптың бірінші бөлігі «ішкі істер» деген сөздерден кейін   
«, азаматтық қорғау» деген сөздермен толықтырылсын;

3) 20-баптың бірінші бөлігі «ішкі істер» деген сөздерден кейін  
«, азаматтық қорғау» деген сөздермен толықтырылсын.

6. «Жұмылдыру дайындығы және жұмылдыру туралы» 1997 жылғы   
16 маусымдағы Қазақстан Республикасының Заңына:

8-бап мынадай мазмұндағы 8-2), 8-3) және 8-4) тармақшалармен толықтырылсын:

«8-2) жұмылдыру дайындығы саласындағы уәкілетті органмен келісу бойынша тиісті салада жұмылдыру тапсырысын орындау үшін қажетті тауарлардың атаулары мен көлемдерін айқындау бойынша есептеулер нормативтерін әзірлейді және бекітеді;

8-3) жұмылдыру резерві бөлігінде мемлекеттік материалдық резервтің материалдық құндылықтарын сақтау номенклатурасы мен көлемін қалыптастыру үшін, тиісті салада жұмылдыру тапсырысын орындау үшін қажетті тауарлардың атаулары мен көлемдерін айқындау бойынша есептеулер нормативтеріне сәйкес жұмылдыру тапсырысы белгіленген ұйымдардың қажеттіліктеріне талдау жүргізеді;

8-4) мемлекеттік материалдық резервтің материалдық құндылықтарын сақтау номенклатурасы мен көлемі бойынша мемлекеттік материалдық резерв саласындағы уәкілетті органға ұсыныстар енгізеді;».

7. «Қазақстан Республикасындағы туристік қызмет туралы» 2001 жылғы 13 маусымдағы Қазақстан Республикасының Заңына:

26-бап мынадай мазмұндағы 10-тармақпен толықтырылсын:

«10. Туристер, экскурсанттар, туристік қызметті жүзеге асыратын тұлғалар, Қазақстан Республикасының азаматтары және Қазақстан Республикасының аумағында тұрақты тұратын адамдар саяхат басталғанға дейін үш жұмыс күнінен кешіктірмей азаматтық қорғау саласындағы уәкілетті органның аумақтық органына жетуі қиын, сулы, таулы жерлерге және өмірге үлкен қауіп-қатер төндіруімен байланысты спелеологиялық объектілерге саяхат жасауы кезінде жүріп-тұру маршруттары туралы хабар береді.

Жетуі қиын, сулы, таулы жерлердің және өмірге үлкен қауіп-қатер төндіруімен байланысты спелеологиялық объектілердің тізбесін және азаматтық қорғау саласындағы уәкілетті органның аумақтық органдарына хабар беру тәртібін азаматтық қорғау саласындағы уәкілетті орган айқындайды.».

8. «Қазақстан Республикасындағы сәулет, қала құрылысы және құрылыс қызметі туралы» 2001 жылғы 16 шілдедегі Қазақстан Республикасының Заңына:

1) 1-бапта:

мынадай мазмұндағы 41-1) тармақшамен толықтырылсын:

«41-1) объектінің өрт қауіпсіздігі талаптарына сәйкестігі немесе сәйкес еместігі туралы қорытынды – адамдар көп болатын салынған объектінің және биіктігі 28 метрден асатын ғимараттарды пайдалануға қабылдағанға дейін өрт қауіпсіздігі талаптарына сәйкестігі немесе сәйкес еместігі туралы азаматтық қорғау саласындағы уәкілетті орган беретін құжат;»;

мынадай мазмұндағы 64-1) тармақшамен толықтырылсын:

«61-4) өрт-техникалық зерттеп-тексеру – нәтижесінде адамдар көп болатын салынған объектінің және биіктігі 28 метрден асатын ғимараттардың өрт қауіпсіздігі талаптарына сәйкестігі немесе сәйкес еместігі айқындалатын зерттеп-тексеру түрі;»;

2) 34-2-баптың 2-тармағының 8) тармақшасы «орындалған жұмыстардың бекітілген жобаға сәйкестігі» деген сөздерден кейін «және объектіні пайдалануға қабылдау алдында өрт қауіпсіздігі талаптарына сәйкестігі» деген сөздермен толықтырылсын;

3) 73-баптың 2-тармағы «орындалған жұмыстардың бекітілген жобаға сәйкестігі» деген сөздерден кейін «және объектіні пайдалануға қабылдау алдында өрт қауіпсіздігі талаптарына сәйкестігі» деген сөздермен толықтырылсын;

4) 75-бапта:

3-тармақ мынадай редакцияда жазылсын:

«3. Мердiгерден (бас мердiгерден) объектiнiң дайындығы туралы хабарлама алған күннен бастап тапсырыс берушi мердiгерден (бас мердiгерден) және техникалық және авторлық қадағалауларды және өрт-техникалық тексерулерді жүзеге асыратын тұлғалардан сәйкестiк туралы декларацияны, құрылыс-монтаждау жұмыстарының сапасы және орындалған жұмыстардың жобаға сәйкестiгi және объектіні пайдалануға қабылдау алдында оның өрт қауіпсіздігі талаптарына сәйкестігі туралы қорытындыларды сұратады.

Мердiгер (бас мердiгер) мен техникалық және авторлық қадағалауларды жүзеге асыратын тұлғалар тапсырыс берушiден сұрау салуды алған күннен бастап үш жұмыс күнi iшiнде сәйкестiк туралы декларацияны, құрылыс-монтаждау жұмыстарының сапасы және орындалған жұмыстардың жобаға сәйкестiгi туралы қорытындыларды не терiс қорытындыларды ұсынады.

Азаматтық қорғау саласындағы уәкілетті орган тапсырыс берушіден өтінішті алған күннен бастап заңнамада белгіленген мерзімдерде өрт-техникалық зерттеп-тексеруді жүзеге асырады және адамдар көп болатын объекті мен биіктігі 28 метрден асатын ғимараттар өрт қауіпсіздігі талаптарына сәйкес келген кезде оларды пайдалануға қабылдар алдында тиісті қорытынды береді.

Орындалған жұмыстардың жобаға сәйкестігі туралы авторлық қадағалау қорытындысы, егер бұл қолданыстағы нормалар мен қағидаларға қайшы келмесе, өнім берушілердің инженерлік және коммуналдық қамтамасыз ету бойынша объектіні жобалау кезінде бұрын берілген техникалық шарттарға сәйкес олар көрсететін қызметтерге қолжетімділікті қамтамасыз етуі үшін негіз болып табылады.»;

6-тармақ «орындалған жұмыстардың жобаға сәйкестігі» деген сөздерден кейін «және объектіні пайдалануға қабылдау алдында өрт қауіпсіздігі талаптарына сәйкестігі немесе сәйкес еместігі» деген сөздермен толықтырылсын;

5) 75-1-баптың 1-тармағының 2) тармақшасы «орындалған жұмыстардың бекітілген жобаға сәйкестігі» деген сөздерден кейін «және объектіні пайдалануға қабылдау алдында өрт қауіпсіздігі талаптарына сәйкестігі» деген сөздермен толықтырылсын.

9. «Теміржол көлігі туралы» 2001 жылғы 8 желтоқсандағы Қазақстан Республикасының Заңына:

35-баптың 1-тармағы мынадай редакцияда жазылсын:

«1. Əлеуметтік, табиғи жəне техногендiк сипаттағы төтенше жағдайлар туындаған кезде, сондай-ақ төтенше жəне соғыс жағдайы енгiзiлген кезде тасымалдаушының шарттық қатынастары əлеуметтік, табиғи және техногендік сипаттағы төтенше жағдайлардың алдын алуды (анықтауды, жолын кесуді) жəне оларды жоюды өз құзыретіне қарай жүзеге асыратын мемлекеттік органдардың, жергілікті коменданттың ұсынуы бойынша уəкілетті органның шешімдері негізінде тоқтатыла тұруы мүмкiн.».

10. «Төтенше жағдай туралы» 2003 жылғы 8 ақпандағы Қазақстан Республикасының Заңына:

1) 12-баптың 2-тармағының 8) тармақшасындағы «азаматтық қорғау саласындағы уәкілетті органның аумақтық бөлімшелерінің» деген сөздер «азаматтық қорғау саласындағы уәкілетті органның аумақтық органдарының» деген сөздермен ауыстырылсын;

2) 13-бапта:

2-тармақтың 1) тармақшасындағы «азаматтық қорғау саласындағы уәкілетті органның аумақтық бөлімшелері» деген сөздер «азаматтық қорғау саласындағы уәкілетті органның аумақтық органдары» деген сөздермен ауыстырылсын;

2-тармақтың 9-1) тармақшасындағы «азаматтық қорғау саласындағы уәкілетті органның аумақтық бөлімшелерінің» деген сөздер «азаматтық қорғау саласындағы уәкілетті органның аумақтық органдарының» деген сөздермен ауыстырылсын.

11. «Қазақстан Республикасының қорғанысы және Қарулы Күштері туралы» 2005 жылғы 7 қаңтардағы Қазақстан Республикасының Заңына:

14-1-бап мынадай редакцияда жазылсын:

«14-1-бап. Қарулы Күштерді мұнай өнімдерімен жабдықтау ерекшеліктері

1. Мұнай өнімдерін Қарулы Күштер мұнай өнімдерін өндіруді мемлекеттік реттеу жөніндегі уәкілетті орган айқындайтын мұнай өнімдерін беру жөніндегі бірыңғай оператордан сатып алады.

2. Қарулы Күштер мұнай өнімдерін беру жөніндегі бірыңғай оператордың карточкалық жүйе бойынша мұнай өнімдерін сатып алудан бас тартқан жағдайда тиісті жылға арналған бюджет қаражаты шеңберінде бәсекелес ортада мұнай өнімдерін сатып алуды дербес жүзеге асыруға құқылы.».

12. «Құқық қорғау қызметі туралы» 2011 жылғы 6 қаңтардағы Қазақстан Республикасының Заңына:

1) 15-баптың 2-тармағындағы «Табиғи және техногендік сипаттағы төтенше жағдайлардың алдын алу және жою, халыққа шұғыл медициналық және психологиялық көмек көрсету жөніндегі функцияларды жүзеге асыратын қызметкерлерді, мемлекеттік өртке қарсы қызмет органдарының қызметкерлерін» деген сөздер «азаматтық қорғау органдары қызметкерлерін» деген сөздермен ауыстырылсын;

2) 20-баптың 2-тармағының екінші бөлігінде «табиғи және техногендік сипаттағы төтенше жағдайлардың алдын алу және жою, халыққа шұғыл медициналық және психологиялық көмек көрсету жөніндегі функцияларды жүзеге асыратын қызметкерлерді, мемлекеттік өртке қарсы қызмет органдарының қызметкерлерін» деген сөздер «азаматтық қорғау органы қызметкерін» деген сөздермен ауыстырылсын;

3) 66-баптың 3-тармағы мынадай редакцияда жазылсын:

«3. Қызметкер қызметтік міндеттерін атқару кезінде науқастануы, мертігуі (жарақаттануы, жаралануы, контузия алуы) салдарынан қайтыс болған (қайтыс болған) жағдайда не қызметтік міндеттерін атқару кезінде алған науқастануы, мертігуі (жарақаттануы, жаралануы, контузия алуы) салдарынан қызметтен босатылғаннан кейiнгi бiр жыл ішінде қаза тапқан (қайтыс болған) жағдайда, асырауындағы адамдар мен мұрагерлерiне оның соңғы атқарған лауазымы бойынша алпыс айлық ақшалай қаражаты мөлшерiнде бiржолғы өтемақы төленедi.»;

4) 84-бапта:

бесінші абзацтағы «табиғи және техногендік сипаттағы төтенше жағдайлардың алдын алу және оларды жою, халыққа шұғыл медициналық және психологиялық көмек көрсету жөніндегі функцияларды жүзеге асыратын» деген сөздер алып тасталсын.

13. «Мемлекеттік мүлік туралы» 2011 жылғы 1 наурыздағы Қазақстан Республикасының Заңына:

1) 83-баптың 1-тармағының 9) тармақшасы мынадай редакцияда жазылсын:

«9) мемлекеттік материалдық резервтің жаңартуға жататын материалдық құндылықтарын және номенклатура өзгерген кезде броньнан шығарылған материалдық құндылықтарды басқа мемлекеттік органдардың балансына беруді қоспағанда, мемлекеттік материалдық резервтен материалдық құндылықтарды пайдалану немесе шығару;»;

2) 91-баптың 6 және 7-тармақтары мынадай редакцияда жазылсын:

«6. Жаңарту тәртібімен басқа мемлекеттік органдардың балансына өтеусіз негізде берілген материалдық құндылықтар, сондай-ақ броньнан шығару тәртібімен номенклатура өзгерген, кәдеге жарату, жою кезінде шығарылғандарды қоспағанда, броньнан шығарылған материалдық құндылықтар бюджет қаражаты есебінен өтелуге жатады.

7. Жұмылдыру резервін пайдалану ұйымдардың Қазақстан Республикасының жұмылдыру жоспарында орналыстырылған жұмылдыру тапсырыстарын орындауын қамтамасыз ету мақсатында жүзеге асырылады.

Мемлекеттік материалдық резервті нарыққа реттеушілік ықпал ету, босқындарға көмек көрсету және гуманитарлық көмек көрсету үшін пайдалану Қазақстан Республикасы Үкіметінің шешімі бойынша жүзеге асырылады.

Табиғи және техногендік сипаттағы төтенше жағдайлар мен олардың салдарын алдын алу және оларды жою жөнінде шаралар қабылдау үшін мемлекеттік материалдық резервтің материалдық құндылықтарын пайдалану уәкілетті органның шешімі бойынша, ал жұмылдыру резервінің материалдық құндылықтары Қазақстан Республикасының Президентіне тікелей бағынатын және есеп беретін, жұмылдыру тапсырмасын орындайтын орталық атқарушы органдармен, мемлекеттік органдармен келісу бойынша пайдаланылған жағдайда жүзеге асырылады.».

14. «Мұнай өнiмдерiнiң жекелеген түрлерiн өндiрудi және олардың айналымын мемлекеттiк реттеу туралы» 2011 жылғы 20 шілдедегі Қазақстан Республикасының Заңына:

1) 1-баптың 11-1) тармақшасындағы «Шекара қызметін» деген сөздер «Шекара және Авиация қызметтерін» деген сөздермен ауыстырылсын;

2) 3-баптың 2-тармағының 3) тармақшасындағы «Шекара қызметіне» деген сөздер «Шекара және Авиациялық қызметтерін» деген сөздермен ауыстырылсын;

3) 7-баптың 21-1) және 21-2) тармақшаларындағы «Шекара қызметіне» деген сөздер «Шекара және Авиация қызметтеріне» деген сөздермен ауыстырылсын;

4) 18-баптың 8-1-тармақтағы «Шекара қызметіне» деген сөздер «Шекара және Авиация қызметтеріне» деген сөздермен ауыстырылсын.

15. «Қазақстан Республикасының арнаулы мемлекеттік органдары туралы» 2012 жылғы 13 ақпандағы Қазақстан Республикасының Заңына:

1) 1-баптың 9-1) тармақшасы «құқық қорғау органдарында,» деген сөздерден кейін «азаматтық қорғау органдарында,» деген сөздермен толықтырылсын;

2) 27-баптың 9-тармағының екінші абзацы «құқық қорғау органдарында» деген сөздерден кейін «, азаматтық қорғау органдарында» деген сөздермен толықтырылсын;

3) 79-баптың 1-тармағының 2) тармақшасының екінші абзацы «арнаулы мемлекеттік органдарға» деген сөздерден кейін «, азаматтық қорғау органдарына» деген сөздермен толықтырылсын.

16. «Әскери қызмет және әскери қызметшілердің мәртебесі туралы»   
2012 жылғы 16 ақпандағы Қазақстан Республикасының Заңына:

1) 1-баптың 29) тармақшасы «құқық қорғау органдарындағы» деген сөздерден кейін «, азаматтық қорғау органдарындағы» деген сөздермен толықтырылсын;

2) 5-баптың 1-тармағында:

үшінші бөлімнің төртінші абзацындағы «əскери оқу орындарына түскендер» деген сөздер «әскери, арнаулы оқу орындарына түскендер» деген сөздермен ауыстырылсын;

төртінші бөлік «құқық қорғау органдарына» деген сөздерден кейін   
«, азаматтық қорғау органдарын» деген сөздермен толықтырылсын;

3) 15-баптың 1-тармағының 5) тармақшасы «арнаулы мемлекеттік органдарының» деген сөздерден кейін «, азаматтық қорғау органдарының» деген сөздермен толықтырылсын;

4) 20-баптың алтыншы бөлігі «арнаулы мемлекеттік органдардың» деген сөздерден кейін «, азаматтық қорғау органдарының» деген сөздермен толықтырылсын;

5) 21-бапта:

4-тармақтың бірінші бөлігі «құқық қорғау органдарына» деген сөздерден кейін «, азаматтық қорғау органдарына» деген сөздермен толықтырылсын;

4-1-тармақтың бүкіл мәтіні бойынша «әскери оқу орнына» деген сөздер «әскери, арнаулы оқу орнына» деген сөздермен ауыстырылсын;

6) 24-бапта:

2-тармақта:

төртінші абзац «арнаулы мемлекеттік органдардағы» деген сөздерден кейін «, азаматтық қорғау органдарындағы» деген сөздермен толықтырылсын;

бесінші абзац «құқық қорғау органының» деген сөздерден кейін «және азаматтық қорғау органының» деген сөздермен толықтырылсын;

жетінші абзац «арнаулы мемлекеттік органдарынан,» деген сөздерден кейін «азаматтық қорғау органдарынан,» деген сөздермен толықтырылсын;

7) 26-бапта:

1-тармақтың 6) тармақшасы «арнаулы мемлекеттік органдарына» деген сөздерден кейін «, азаматтық қорғау органдарына қызметке» деген сөздермен толықтырылсын;

9-тармақтың екінші бөлігі «арнаулы мемлекеттік органдарынан» деген сөздерден кейін «, азаматтық қорғау органдарынан» деген сөздермен толықтырылсын;

8) 38-баптың 2-тармағының 11) тармақшасы «құқық қорғау органдарынан,» деген сөздерден кейін «азаматтық қорғау органдарынан,» деген сөздермен толықтырылсын;

9) 39-бапта:

тақырып мынадай редакцияда жазылсын:

«39-бап. Азаматтардың əскери, арнаулы оқу орындарына түсуі, сондай-ақ шығарып жіберу жəне қайта қабылдау. Əскери, арнаулы оқу орындарында білім алып жатқан азаматтармен əскери қызмет өткеру туралы келiсімшарттар жасасу»;

1-тармақтың екінші бөлігі мынадай редакцияда жазылсын:

«Азаматтардың əскери, арнаулы оқу орындарына түсуі уəкілетті орган бекітетін әскери, арнаулы оқу орындарына қабылдау қағидаларына сəйкес конкурстық негізде жүзеге асырылады.»;

3-тармақтағы «əскери оқу орнына» деген сөздер «әскери, арнаулы оқу орнына» деген сөздермен ауыстырылсын;

4-тармақтағы «əскери оқу орнына» деген сөздер «әскери, арнаулы оқу орнына» деген сөздермен ауыстырылсын;

5-тармақтағы «əскери оқу орындарының» деген сөздер «әскери, арнаулы оқу орындарының» деген сөздермен ауыстырылсын;

10) 40-баптың 1-тармағында:

5) тармақшадағы «əскери оқу орнына» деген сөздер «әскери, арнаулы оқу орнындағы» деген сөздермен ауыстырылсын;

6) тармақшадағы «əскери оқу орнын» деген сөздер «әскери, арнаулы оқу орнын» деген сөздермен ауыстырылсын.

17. «Қазақстан Республикасының Мемлекеттік шекарасы туралы»   
2013 жылғы 16 қаңтардағы Қазақстан Республикасының Заңына:

68-1-бап мынадай редакцияда жазылсын:

«68-1-бап. Қазақстан Республикасы Ұлттық қауіпсіздік комитетінің Шекара қызметін мұнай өнімдерімен жабдықтау ерекшеліктері

1. Қазақстан Республикасы Ұлттық қауіпсіздік комитетінің Шекара қызметі мұнай өнімдерін өндіруді мемлекеттік реттеу жөніндегі уәкілетті орган айқындайтын мұнай өнімдерін беру жөніндегі бірыңғай оператордан мұнай өнімдерін сатып алады.

2. Қазақстан Республикасы Ұлттық қауіпсіздік комитетінің Шекара қызметі мұнай өнімдерін беру жөніндегі бірыңғай оператордың карточкалық жүйе бойынша мұнай өнімдерін сатып алудан бас тартқан жағдайда тиісті жылға арналған бюджет қаражаты шеңберінде бәсекелес ортада мұнай өнімдерін сатып алуды дербес жүзеге асыруға құқылы.».

18. «Азаматтық қорғау туралы» 2014 жылғы 11 сәуірдегі Қазақстан Республикасының Заңына:

1) бүкіл мәтін бойынша:

«мемлекеттік емес өртке қарсы қызмет», «мемлекеттік емес өртке қарсы қызметтердің», «мемлекеттік емес өртке қарсы қызметтерді», «мемлекеттік емес өртке қарсы қызметтерге», «мемлекеттік емес өртке қарсы қызметті», «мемлекеттік емес өртке қарсы қызметпен», «мемлекеттік емес өртке қарсы қызметтің», «Мемлекеттік емес өртке қарсы қызмет», «мемлекеттік емес өртке қарсы қызметтер», «Мемлекеттік емес өртке қарсы қызметке» деген сөздер тиісінше «кәсіби өртке қарсы қызмет», «кәсіби өртке қарсы қызметтердің», «кәсіби өртке қарсы қызметтерді», «кәсіби өртке қарсы қызметтерге», «кәсіби өртке қарсы қызметті», «кәсіби өртке қарсы қызметпен», «кәсіби өртке қарсы қызметтің», «Кәсіби өртке қарсы қызмет», «кәсіби өртке қарсы қызметтер», «Кәсіби емес қарсы қызметке» деген сөздермен ауыстырылсын;

бүкіл мәтін бойынша «өзге де жұмыскерлерінің», «өзге де жұмыскерлер», «өзге де жұмыскерлері» деген сөздер тиісінше «жұмыскерлерінің», «жұмыскерлер», «жұмыскерлері» деген сөздермен ауыстырылсын;

2) кіріспедегі «өрт қауіпсіздігі мен өнеркәсіптік қауіпсіздікті» деген сөздер «өрт, өнеркәсіптік және сейсмикалық қауіпсіздікті» деген сөздермен ауыстырылсын;

3) 1-бапта:

9) тармақша «зақымдау (қирату) факторларының әсерінен қорғау үшін» деген сөздерден кейін «, сондай-ақ төтенше жағдайлар кезінде» деген сөздермен толықтырылсын;

10) тармақшадағы «өрт қауіпсіздігі мен өнеркәсіптік қауіпсіздікті қамтамасыз ету» деген сөздер «өрт, өнеркәсіптік және сейсмикалық қауіпсіздікті қамтамасыз ету» деген сөздермен ауыстырылсын;

17) тармақша мынадай редакцияда жазылсын:

«17) азаматтық қорғау органдары – азаматтық қорғау саласындағы уәкілетті орган, оның аумақтық органдары, ведомстволары, сондай-ақ ведомстволардың аумақтық бөлімшелері, ведомстволық бағынысты мемлекеттік мекемелер мен ұйымдары;

мынадай мазмұндағы 17-1) және 17-2) тармақшамен толықтырылсын:

«17-1) азаматтық қорғау органдарындағы қызмет – өткеру тәртібі Қазақстан Республикасының «Құқық қорғау қызметі туралы» Заңымен айқындалатын, орналасуы арнаулы атақтар беру құқығын беретін лауазымдардағы азаматтық қорғау органдарындағы мемлекеттік қызметтің ерекше түрі;

17-2) азаматтық қорғау органдарының қызметкерлері – арнаулы атақтар берілген азаматтық қорғау және мемлекеттік өртке қарсы қызмет органдарының қызметкерлері қатарынан Қазақстан Республикасының азаматтары;»;

19-1) тармақша алып тасталсын;

32-1) тармақша мынадай редакцияда жазылсын:

«32-1) қауіпті техникалық құрылғылар:

қауіпті өндірістік объектілерде пайдаланылатын, мемлекеттік бақылау мен қадағалауды өнеркәсіптік қауіпсіздік саласындағы уәкілетті орган жүзеге асыратын, 0,07 мегаПаскальдан асатын қысыммен немесе 115 Цельсий градустан асатын судың қайнау температурасы кезінде жұмыс істейтін бу және су жылыту қазандықтары, 0,07 мегаПаскальдан асатын қысыммен жұмыс істейтін ыдыстар, жүк көтергіш механизмдер, эскалаторлар, фуникулерлер, лифттер, траволаторлар, мүмкіндігі шектеулі адамдарға (мүгедектігі бар адамдарға) арналған көтергіштер, сондай-ақ бұрғылау тереңдігі екі жүз метрден асатын ұңғымаларды бұрғылауға және жөндеуге арналған қондырғылар, шахталық көтергіш қондырғылар мен көтергіш машиналар, жарылғыш заттар мен олардың негізінде жасалған бұйымдардың жылжымалы қоймалары, араластыру-зарядтау және жеткізу-зарядтау машиналары, жарылғыш заттар мен олардың негізінде жасалған бұйымдарды дайындауға арналған мобильді және стационарлық қондырғылар;

мемлекеттік бақылауды жергілікті атқарушы органдар жүзеге асыратын 0,07 мегаПаскальдан асатын қысыммен және (немесе) Цельсий бойынша   
115 градустан асатын судың қайнау температурасы кезінде жұмыс істейтін қазандықтар, 0,07 мегаПаскальдан асатын қысыммен жұмыс істейтін ыдыстар, жүк көтергіш механизмдер, эскалаторлар, аспалы жолдар, фуникулерлер, лифттер, траволаторлар, әлеуметтік инфрақұрылым объектілеріндегі мүмкіндігі шектеулі адамдарға (мүгедектігі бар адамдарға) арналған көтергіштер;»;

39-1) тармақша мынадай редакцияда жазылсын:

«39-1) мемлекеттік материалдық резерв саласындағы уәкілетті орган – атқарушылық және бақылау функцияларын, сондай-ақ мемлекеттік резервтің жүйесіне басшылықты жүзеге асыратын орталық атқарушы орган;»;

мынадай мазмұндағы 59-1) және 60-2) тармақшалармен толықтырылсын:

«59-1) өрт сөндіру пункті – өртке қарсы ерікті құралымдардың өрт және арнайы техникасын, өрт-техникалық жарақтарын орналастыруға арналған аумақ, ғимараттар, үй-жайлар мен құрылыстаржайлар;»;

«60-2) салалық өртке қарсы қызмет – өрттердің алдын алуға және сөндіруге арналған Қазақстан Республикасы Қарулы Күштерінің, басқа да әскерлері мен әскери құралымдарының, әуе, ішкі су және темір жол көлігі бөлімшелерінің немесе құралымдарының, мемлекеттік орман қорының объектілеріндегі штаттық немесе штаттан тыс өрт сөндіру командалары;»;

мынадай мазмұндағы 61-2), 61-3) және 61-4) тармақшаларымен толықтырылсын:

«61-2) сейсмикалық қауіпсіздік – халықтың және инфрақұрылым объектілерінің өмірін жер сілкінісі нәтижесінде туындайтын қауіптерден қорғау жағдайы;

61-3) сейсмикалық шағын аудандастыру – ғылыми талдау негізінде сейсмикалық қауіптілік деңгейі бойынша аумақтарды жіктеу;

61-4) сейсмологиялық мониторинг – Қазақстан Республикасының аумағында сейсмикалық режимнің өзгеруін байқау, сондай-ақ ақпарат жинау, талдау, сейсмикалық қауіпті және сейсмикалық қауіпті бағалау;»;

62) тармақша «геологиялық,» деген сөзден кейін «гидрологиялық,» деген сөзбен толықтырылсын;

мынадай мазмұндағы 62-2) тармақшамен толықтырылсын:

«62-2) теңіз кәсіби авариялық-құтқару қызметі – теңіздегі және теңіз құрылыстарындағы төтенше жағдайларды жоюға арналған, құтқарушылары штаттық негізде жұмыс істейтін құралымдардан тұратын авариялық-құтқару қызметі;»;

64) тармақша мынадай редакцияда жазылсын:

«64) техникалық құрылғылар – қауіпті өндірістік объектілерде қолданылатын технологиялық жабдықтар, машиналар, агрегаттар, техникалық жүйелер (кешендер);»;

4) 2-баптың 2-тармағы «оқ-дәрілерді пайдалану және кәдеге жарату» деген сөздерден кейін «, азаматтық және қызметтік қару мен оның патрондарының айналымы» деген сөздермен толықтырылсын;

5) 3-баптың 1-тармағының 8) тармақшасы мынадай редакцияда жазылсын:

«8) өнеркәсіптік, өрт қауіпсіздігін және сейсмикалық қаіпсіздікті қамтамасыз ету»;

6) 4-бапта:

3-тармақтың 4) тармақшасы мынадай редакцияда жазылсын:

«4) салалық кіші жүйелерде – орталық атқарушы және Қазақстан Республикасының Президентіне тікелей бағынатын және есеп беретін мемлекеттік органдардың басшылары жүзеге асырады.»;

4-тармақта:

1) тармақшасының үшінші абзацы мынадай редакцияда жазылсын:

«салалық кіші жүйелерде орталық атқарушы және Қазақстан Республикасының Президентіне тікелей бағынатын және есеп беретін мемлекеттік органдар;»;

2) тармақшаның үшінші абзацы мынадай редакцияда жазылсын:

«уәкілетті органның аумақтық органдары;»;

7) 5-бапта:

1-тармақтың 3) тармақшасы мынадай редакцияда жазылсын:

«3) объектілік деңгейде – адамдар көп болатын объектінің;

қауіпті өндірістік объектінің аумағын және төтенше жағдайдың таралуының есептік аймағына түсетін халықты;

I, II, III сыныпты гидротехникалық құрылыстыңаумағын және төтенше жағдайдың таралуының есептік аймағына түсетін халықты қамти отырып жергілікті құлақтандыру жүйесі ұйымдастырылады.»;

2-тармақтың 4) тармақшасының бірінші абзацы мынадай редакцияда жазылсын:

«4) уәкілетті органның аумақтық органдарына құлақтандыру сигналдарын және ақпаратты жеткізуді қамтамасыз етеді;»;

3-тармақтың 4) тармақшасының екінші абзацындағы «ведомствосының аумақтық бөлімшесі» деген сөздер «аумақтық органы» деген сөздермен ауыстырылсын;

4-тармақта:

2) тармақша мынадай редакцияда жазылсын:

«2) қауіпті өндірістік объектіні және I, II, III сыныпты гидротехникалық құрылысты пайдаланатын ұйым жұмыскерлеріне;»;

5) тармақшаның екінші бөлігі «қауіпті өндірістік объектіні» деген сөздерден кейін «және I, II, III сыныпты гидротехникалық құрылысжайды» деген сөздермен толықтырылсын;

5-тармақта:

үшінші абзацтағы «ведомствосының аумақтық бөлімшесінің» деген сөздер «аумақтық органның» деген сөздермен ауыстырылсын;

төртінші абзац «қауіпті өндірістік объектіні» деген сөздерден кейін «, I, II, III сыныпты гидротехникалық құрылысжайды» деген сөздермен толықтырылсын;

8) 6-бап мынадай редакцияда жазылсын:

«6-бап. Жедел басқару орталықтары

1. Жедел басқару орталықтары азаматтық қорғаудың мемлекеттік жүйесін басқаруды және азаматтық қорғау қызметтерінің әрекетін үйлестіруді қамтамасыз етеді.

Уәкілетті орган жедел басқару орталықтарын республикалық, облыстық деңгейде, республикалық маңызы бар қалаларда, астанада, ауданда, облыстық маңызы бар қалада құрады.

2. Жедел басқару орталықтарын қалыптастыруды, дамытуды және оның жұмыс істеуін уәкілетті орган қамтамасыз етеді.

3. Мемлекеттік органдар, оның ішінде олардың аумақтық органдары, жергілікті атқарушы органдар, адамдар көп болатын объектілерді, қауіпті өндірістік объектілерді пайдаланатын заңды тұлғалар   
ақпараттық-коммуникациялық желілер мен автоматтандырылған мониторинг жүйелерінің жедел басқару орталықтарымен өзара іс-қимыл жасауын ұйымдастырады.

4. Жедел басқару орталықтарының өз құзыреті шегінде авариялық және шұғыл қызметтердің, байланыс операторларының, жергілікті атқарушы органдардың және өзге де мемлекеттік органдардың, азаматтық қорғау қызметтерінің дерекқорларындағы ақпаратты пайдалануға құқығы бар.

5. Жеке және заңды тұлғалардан хабарларды қабылдауды және өңдеуді қамтамасыз ету мақсатында «112» бірыңғай телефон нөмірі жұмыс істейді.

6. Облыстардың, республикалық маңызы бар қалалардың, астананың жедел басқару орталықтарының құрамында «112» бірыңғай   
кезекші-диспетчерлік қызметі жұмыс істейді.

7. Байланыс операторлары облыстардың, республикалық маңызы бар қалалардың, астананың жедел басқару орталықтарына қоңырау шалушы абоненттің орналасқан жерін айқындау және төтенше жағдайлар қаупі төнген немесе туындаған кезде халықтың ұялы байланыс телефондарына қысқа мәтіндік хабарлар жіберу жөніндегі қызметтерді өтеусіз негізде ұсынуға міндетті.»;

9) 7-баптың 6-тармағының екінші абзацындағы «ведомствосының аумақтық бөлімшелерінің» деген сөздер «аумақтық органдарының» деген сөздермен ауыстырылсын;

10) 10-бапта:

1-тармақ мынадай редакцияда жазылсын:

«1. Уәкілетті органның білім беру ұйымдары ғылым және жоғары білім саласындағы уәкілетті органмен келісу бойынша уәкілетті орган айқындайтын білім беру бағдарламалары бойынша жоғары және жоғары оқу орнынан кейінгі білімі бар мамандарды даярлау мақсатында, сондай-ақ азаматтық қорғау саласындағы мамандарға қосымша білім беруді ұйымдастыру мақсатында құрылады.»;

2-тармақтың 3) тармақшасындағы «енгізу болып табылады.» деген сөздер «енгізу;» деген сөзбен ауыстырылып, мынадай мазмұндағы 4) тармақшамен толықтырылсын:

«4) азаматтық қорғау органдарына қызметке кіретін адамдарды бастапқы кәсіптік даярлауды ұйымдастыру және жүзеге асыру болып табылады.»;

11) мынадай мазмұндағы 11-1-баппен толықтырылсын:

«11-1-бап. Азаматтық қорғау органдарының міндеттері

Азаматтық қорғау органдары мынадай:

1) табиғи және техногендік сипаттағы төтенше жағдайлардың алдын алу және оларды жою;

2) азаматтық қорғаныс іс-шараларын ұйымдастыру және жүргізу;

3) өрт, өнеркәсіптік және сейсмикалық қауіпсіздікті қамтамасыз ету;

4) мемлекеттік резервті қалыптастыру және одан әрі дамыту;

5) азаматтық қорғаудың мемлекеттік жүйесінің жұмыс істеуі және оны одан әрі дамыту;

6) азаматтық қорғау саласындағы салааралық үйлестіру;

7) төтенше жағдай аймағындағы халыққа шұғыл медициналық және психологиялық көмек көрсету;

8) оларға Қазақстан Республикасының заңнамасымен жүктелген өзге де міндеттерді жүзеге асырады.»;

12) 12-бап мынадай редакцияда жазылсын:

«12-бап. Уәкілетті орган

1. Уәкілетті орган мынадай өкілеттіктерді жүзеге асырады:

1) азаматтық қорғау іс-шараларын ұйымдастыру және өткізу кезінде азаматтық қорғау күштеріне басшылық етеді;

2) өз құзыреті шегінде орталық және жергілікті атқарушы органдардың, ұйымдар мен азаматтардың орындауы үшін міндетті азаматтық қорғанысты дайындау және жүргізу мәселелері бойынша шешімдер қабылдайды;

3) уәкілетті органның жедел резервінің материалдық құралдарын бөледі және пайдаланады;

4) уәкілетті органның жедел резерві материалдық құндылықтарының номенклатурасы мен көлемін айқындайды;

5) уәкілетті орган аумақтық органдарының, азаматтық қорғаныстың әскери бөлімдерінің және мемлекеттік өртке қарсы қызмет бөлімшелерінің жауынгерлік және жұмылдыру әзірлігін қамтамасыз етеді;

6) өз құзыреті шегінде азаматтық қорғау органдарының қызметкерлері мен әскери қызметшілерін қызметке қабылдауды, қызмет бойынша ауыстыруды, қызметтен шығаруды, әскери және арнаулы атақтар беру мәселелерін шешуді жүзеге асырады;

7) халыққа, азаматтық қорғаудың басқару органдарына төтенше жағдайдың туындау қатері туралы болжам болған кезде күні бұрын және (немесе) төтенше жағдай туындаған кезде жедел хабар беруді және оларды құлақтандыруды қамтамасыз етеді;

8) адамдарды құтқару үшін аса қажет болған жағдайда төтенше жағдайлар аймағындағы ұйымдардың байланыс, көлік құралдарын, мүлкі мен өзге де материалдық құралдарын пайдалану тәртібін белгілейді;

9) авариялық-құтқару жұмыстары мен кезек күттірмейтін жұмыстар жүргізуді жүзеге асырады;

10) теңіз кәсіби авариялық-құтқару қызметінің жұмысын үйлестіреді;

11) азаматтық қорғау саласындағы халықаралық ынтымақтастықты жүзеге асырады;

12) мұнай өнімдерін өндіруді мемлекеттік реттеу жөніндегі уәкілетті орган айқындаған мұнай өнімдерін беру жөніндегі бірыңғай оператордан мұнай өнімдерін сатып алады;

13) мұнай өнімдерін беру жөніндегі бірыңғай оператордың карточкалық жүйе бойынша мұнай өнімдерін сатып алудан бас тартқан жағдайда тиісті жылға арналған бюджет қаражаты шеңберінде бәсекелес ортада мұнай өнімдерін сатып алуды дербес жүзеге асырады;

14) өз өкілеттіктері шегінде өртке байланысты қылмыстар туралы істер бойынша анықтау жүргізуді жүзеге асырады;

15) өрт қауіпсіздігі саласындағы мемлекеттік бақылауды жүзеге асырады;

16) азаматтық қорғаныс саласындағы мемлекеттік бақылауды жүзеге асырады;

17) азаматтық қорғау саласында ғылыми зерттеулерді, білімді насихаттауды, халықты және мамандарды оқытуды ұйымдастырады;

18) елді мекендердегі және объектілердегі өрт сөндіру бөлімшелерінің өртке қарсы күреске әзірлігіне бақылауды жүзеге асырады;

19) облыстардың, қалалардың, аудандардың азаматтық қорғаныс жоспарларын әзірлейді және оларды тиісті азаматтық қорғаныс бастықтарына бекітуге ұсынады;

20) Қазақстан Республикасы қорғаныс жоспарының құрамдас бөлігі болып табылатын Қазақстан Республикасының азаматтық қорғаныс жоспарын әзірлейді және оны Қазақстан Республикасының Қорғаныс министрлігіне ұсынады;

21) жаһандық және өңірлік ауқымдардағы төтенше жағдайларды жою жөніндегі іс-қимылдар жоспарларын әзірлейді және оларды Қазақстан Республикасының Үкіметіне бекітуге ұсынады;

22) өз құзыреті шегінде азаматтық қорғау саласындағы нормативтік құқықтық актілердің, нормативтік актілердің және нормативтік техникалық құжаттардың жобаларын әзірлейді, бекітеді және келіседі;

23) құзыреті шегінде стандарттау жөніндегі құжаттардың жобаларын қарауды, сондай-ақ стандарттау саласындағы уәкілетті органға енгізу үшін ұлттық, мемлекетаралық стандарттарды, ұлттық техникалық-экономикалық ақпарат сыныптауыштарын және стандарттау жөніндегі ұсынымдарды әзірлеу, өзгерістер енгізу, қайта қарау және олардың күшін жою жөнінде ұсыныстар дайындауды жүзеге асырады;

24) мемлекеттік емес өртке қарсы қызмет міндетті түрде құрылатын ұйымдар мен объектілердің тізбесін бекітеді;

25) броньнан шығару тәртібімен төтенше жағдайлар мен олардың салдарларының алдын алу және оларды жою жөнінде шаралар қабылдау үшін мемлекеттік резервтің материалдық құндылықтарын шығару туралы шешім қабылдайды;

26) азаматтық қорғау күштерінің қызметін қамтамасыз етеді;

27) Қазақстан Республикасының Үкіметінің төтенше жағдайлардың алдын алу және олардың салдарын жою үшін мемлекеттік және жұмылдыру резервтерінің құрамындағы қолда бар материалдық-техникалық, азық-түлік, медициналық және басқа да ресурстар запастарын пайдалану туралы ұсыныстарды Қазақстан Республикасы Үкіметіне енгізеді;

28) табиғи және техногендік сипаттағы төтенше жағдайлардың алдын алу және жою және олардың салдарын бағалау үшін Жерді қашықтықтан зондтау деректерін пайдаланады;

29) қоршаған ортаны қорғау саласындағы уәкілетті орган айқындайтын тәртіппен мүдделі мемлекеттік органдармен бірлесіп, мұнайдың төгілуіне сезімталдық картасын және экологиялық сезімталдық индексін әзірлеуге, айқындауға және келісуге қатысады;

30) төтенше жағдайларды жою кезінде Қазақстан Республикасының заңнамасына сәйкес ұйымдардың материалдық-техникалық ресурстарын жұмылдырады;

31) ұйымдардағы, елді мекендердегі және объектілердегі өрттердің алдын алу және оларды сөндіру, өрт қауіпсіздігін қамтамасыз ету бойынша жұмыстарды жүргізу құқығына кәсіби өртке қарсы қызметтерді аттестаттауды жүргізеді;

32) азаматтық қорғау саласында мемлекеттік есепке алуды жүргізеді;

33) елді мекендер мен аса маңызды мемлекеттік меншік объектілерінің аумақтарын өрттен қорғауды қамтамасыз етеді;

34) Қазақстан Республикасының азаматтық қорғаныс бастығы мен орталық атқарушы органдар үшін қосалқы және жылжымалы басқару пункттерін құруды қамтамасыз етеді;

35) төтенше жағдайлар аймағындағы халықтың ең төмен тыныс-тіршілігін қамтамасыз ету нормаларын бекітеді;

36) Қазақстан Республикасы Премьер-Министрінің тапсырмасы негізінде Қазақстан Республикасының Үкіметі айқындайтын тәртіппен, табиғи және техногендік сипаттағы төтенше жағдайларды жою кезінде халықтың тіршілігін қамтамасыз ету үшін Қазақстан Республикасы Үкіметінің резервінен қаражат бөледі;

37) еңбек сіңірген жылдарына пайыздық үстемеақылар төлеу үшін кәсіби авариялық-құтқару қызметтері мен құралымдары құтқарушыларының өтілін есептеу қағидаларын бекітеді;

38) авариялық-құтқару қызметтері мен құралымдары құтқарушыларының сыныптылығына үстемеақылар төлеу қағидаларын бекітеді;

39) бюджеттік жоспарлау жөніндегі орталық уәкілетті органмен келісу бойынша кезекшілік атқару кезінде, сондай-ақ авариялық-құтқару және кезек күттірмейтін жұмыстарды жүргізу кезеңінде кәсіби авариялық-құтқару қызметтері мен құралымдарын ұстауға бөлінетін қаражаттар есебінен шығыстардың ақысын төлей отырып, құтқарушыларды тамақ өнімдерімен қамтамасыз ету нормаларын бекітеді;

40) бюджеттік жоспарлау жөніндегі орталық уәкілетті органмен келісу бойынша кәсіби авариялық-құтқару қызметтерін жарақтандыру және кинологиялық қызметтерді қамтамасыз ету нормаларын бекітеді;

41) бюджеттік жоспарлау жөніндегі орталық уәкілетті органымен келісу бойынша азаматтық қорғау органдары қызметкерлерінің нысанды киімі мен арнайы киім-кешегінің тиесілілік нормаларын бекітеді;

42) бюджеттік жоспарлау жөніндегі орталық уәкілетті органмен келісу бойынша уәкілетті органның білім беру ұйымдары курсанттарының тамақтануын қамтамасыз ету жөніндегі нормаларды бекітеді;

43) сараптама ұйымдарын аккредиттеуді жүргізеді;

44) уəкілетті органның жедел резервін ұстауды қамтамасыз етеді;

45) азаматтық қорғаныс бойынша санаттарға жатқызылған ұйымдардың, азаматтық қорғау қызметтерінің азаматтық қорғаныс іс-шараларының орындалуы туралы есептерді ұсыну тәртібі мен мерзімдерін айқындайды;

46) азаматтық қорғау органдарының қызметкерлеріне ақшалай үлесті, жәрдемақыларды және өзге де төлемдерді төлеу қағидаларын әзірлейді және бекітеді;

47) азаматтық қорғау органдарында кинологиялық қызметті дамытуды ұйымдастырады;

48) сейсмикалық аудандастырудың әртүрлі масштабты карталарын бекітеді;

49) зақымдалған ғимараттар мен құрылыстардың жарамдылығын бағалау бойынша мемлекеттік органдар мен ұйымдардың өкілдерінен тұратын эпицентральды топтың қызметін ұйымдастырады және оның тұрақты әзірлігін қамтамасыз етеді;

50) сейсмикалық, сел, көшкін, қар көшкін қауіпсіздігін қамтамасыз ету бөлігінде қала құрылысы жобаларын келісуді жүзеге асырады;

51) осы Заңда, Қазақстан Республикасының өзге де заңдарында, Қазақстан Республикасы Президентінің және Қазақстан Республикасы Үкіметінің актілерінде көзделген өзге де өкілеттіктерді жүзеге асырады.

2. Уәкілетті органның жалауы мен рәмізі болады. Оның аумақтық органдары мен білім беру ұйымдарының жалаулары болады, азаматтық қорғаныстың әскери бөлімдерінің жауынгерлік жалаулары, шұғыл медициналық және психологиялық көмек қызметінің рәмізі болады.

Уәкілетті органның жалауы мен рәмізінің, уәкілетті органның аумақтық бөлімшелері, білім беру ұйымдарының жалауларының, азаматтық қорғаныстың әскери бөлімдерінің жауынгерлік жалауларының және уәкілетті органның шұғыл медициналық және психологиялық көмек қызметі рәмізінің сипаттамасын Қазақстан Республикасының Президенті бекітеді.»;

13) 12-1-бапта:

мынадай мазмұндағы 8-1) тармақшамен толықтырылсын:

«8-1) мұнай өнімдерін беру жөніндегі бірыңғай оператордың карточкалық жүйе бойынша мұнай өнімдерін сатып алудан бас тартқан жағдайда тиісті жылға арналған бюджет қаражаты шеңберінде бәсекелес ортада мұнай өнімдерін сатып алуды дербес жүзеге асырады;»

17-2) тармақша мынадай редакцияда жазылсын:

«17-2) мемлекеттік мүлікті басқару жөніндегі уәкілетті органмен келісу бойынша жою немесе кәдеге жарату үшін броньнан шығару тәртібімен мемлекеттік резервтің материалдық құндылықтарын шығару туралы шешім қабылдайды;»;

мынадай мазмұндағы 17-3) тармақшамен толықтырылсын:

«17-3) мүдделі мемлекеттік органдардың қатысуымен номенклатура өзгерген кезде броньнан шығару тәртібімен мемлекеттік резервтен материалдық құндылықтарды шығару туралы шешімнің жобасын әзірлейді және оларды Қазақстан Республикасының Үкіметіне бекітуге енгізеді;»;

14) 12-2-бап мынадай мазмұндағы 9-1) және 9-2) тармақшалармен толықтырылсын:

«9-1) қауіпті өндірістік объектілерді жаңарту мен техникалық қайта жарақтандырудың жиынтық жоспарын келіседі;

9-2) өндірістік бақылау қызметінің лауазымды тұлғалар санының нормаларын әзірлейді және бекітеді.»;

15) 13-бапта:

7) және 8) тармақшалар алып тасталсын;

9) тармақша мынадай редакцияда жазылсын:

«9) мемлекеттік материалдық резерв саласындағы уәкілетті органмен келісім бойынша Қазақстан Республикасының Үкіметіне гуманитарлық көмек көрсету үшін мемлекеттік резервтің материалдық құндылықтарын броньнан шығару туралы ұсыныстар енгізеді;»;

мынадай мазмұндағы 9-1) тармақшамен толықтырылсын:

«9-1) мемлекеттік материалдық резерв және жұмылдыру дайындығы саласындағы уәкілетті органдармен келісім бойынша қарыз алу тәртібімен жұмылдыру резервінің материалдық құндылықтарын шығару туралы шешім қабылдайды;»;

мынадай мазмұндағы 11-1), 11-2), 11-3), 11-4), 11-5), 11-6), 11-7), 11-8), 11-9), 11-10) және 11-11) тармақшалармен толықтырылсын:

«11-1) мемлекеттік резерв саласындағы уәкілетті органға мемлекеттік резервтің материалдық құндылықтарын сақтау номенклатурасы мен көлемі бойынша, номенклатура өзгерген кезде мемлекеттік резервтің материалдық құндылықтарын броньнан шығару туралы ұсыныстар енгізеді;

11-2) мемлекеттік резервтің материалдық құндылықтарын сақтау номенклатурасы мен көлеміне сәйкес жұмылдыру резервінің материалдық құндылықтарын қоюға тапсырыстарды орналастырады;

11-3) жұмылдыру резервінің материалдық құндылықтарын сақтау нормативтерін бекітеді;

11-4) жұмылдыру резервінің материалдық құндылықтарын жаңарту тәртібімен шығару туралы шешім қабылдайды;

11-5) мемлекеттік мүлікті басқару жөніндегі уәкілетті органның шешімі бойынша мемлекеттік материалдық резерв саласындағы уәкілетті органмен келісім бойынша номенклатура басқа мемлекеттік органдардың балансына өзгерген кезде жаңартылуға жататын жұмылдыру резервінің материалдық құндылықтарын және броньнан шығарылған материалдық құндылықтарды өтеусіз негізде беруді жүзеге асырады;

11-6) жұмылдыру резервінің материалдық құндылықтарымен операцияларға қатысушылармен жасасқан шарттардан туындайтын талаптар бойынша борыш пен тұрақсыздық айыбын өндіріп алу жөніндегі іс-шараларды жүзеге асырады;

11-7) мемлекеттік материалдық резерв саласындағы уәкілетті органмен келісім бойынша жұмылдыру тапсырыстарын орындау шеңберінде жұмылдыру резервінің материалдық құндылықтарын ауыстыру туралы шешім қабылдайды;

11-8) жұмылдыру резервінің материалдық құндылықтарын сақтауды және жаңартуды ұйымдастырады;

11-9) тиісті саладағы жұмылдыру резервінің материалдық құндылықтарының есебін жүргізеді;

11-10) мемлекеттік материалдық резерв саласындағы уәкілетті органмен және мемлекеттік мүлікті басқару жөніндегі уәкілетті органмен келісім бойынша кәдеге жарату немесе жою үшін броньнан шығару тәртібімен жұмылдыру резервінің материалдық құндылықтарын шығару туралы шешім қабылдайды;

11-11) номенклатура өзгерген кезде броньнан шығару тәртібімен жұмылдыру резервінің материалдық құндылықтарын шығаруды жүзеге асырады;»;

15) тармақша мынадай редакцияда жазылсын:

«15) уәкілетті органның келісімі бойынша жаһандық және өңірлік ауқымдағы төтенше жағдайларды жою жөніндегі іс-қимыл жоспарларын әзірлейді және бекітеді;»;

16) тармақша алып тасталсын;

16) мынадай мазмұндағы 13-1-баппен толықтырылсын:

«13-1-бап. Қазақстан Республикасының Президентіне тікелей бағынатын және есеп беретін мемлекеттік органдардың азаматтық қорғау саласындағы құзыреті

Өз құзыреті шегінде Қазақстан Республикасының Президентіне тікелей бағынатын және есеп беретін орталық мемлекеттік органдар:

1) мемлекеттік органның азаматтық қорғаныс жоспарын әзірлейді және бекітеді;

2) азаматтық қорғау саласындағы ғылыми зерттеулерді (қажет болғанда), білімді насихаттауды, мамандарды оқытуды ұйымдастырады;

3) Қазақстан Республикасының азаматтық қорғау саласындағы нормативтік құқықтық актілерінің орындалуын қамтамасыз етеді;

4) мемлекеттік резервтің материалдық құндылықтарын сақтау үшін ұйымдардың тізбесі жөнінде ұсыныстар әзірлейді;

5) жұмылдыру дайындығы саласындағы уәкілетті органға жұмылдыру резервінің материалдық құндылықтарын ауыстыру бойынша ұсыныстар жолдайды;

6) мемлекеттік резервтің материалдық құндылықтарын қалыптастыру және сақтау кезінде мемлекеттік материалдық резерв саласындағы уәкілетті органға ұйымдастырушылық көмек көрсетеді;

7) мемлекеттік материалдық резерв саласындағы уәкілетті органға мемлекеттік резервтің материалдық құндылықтарын сақтау номенклатурасы мен көлемі бойынша ұсыныстар енгізеді;

8) азаматтық қорғаудың салалық кіші жүйелеріне басшылықты жүзеге асырады;

9) ведомстволық бағынысты ұйымдарда азаматтық қорғаныс мүлкінің запастарын құрады және олардың сақталуын, жаңартылуын және оларды қолдануға әзірлікте ұстап тұруын ішкі бақылауды жүзеге асырады;

10) қосалқы (қалалық, қала сыртындағы), көмекші және жылжымалы басқару пункттерін құруды қамтамасыз етеді

11) осы Заңда, Қазақстан Республикасының өзге де заңдарында, Қазақстан Республикасы Президентінің және Қазақстан Республикасы Үкіметінің актілерінде көзделген өзге де өкілеттіктерді жүзеге асырады.»;

17) 14-баптың 1) тармақшасындағы «ведомствосының аумақтық бөлімшелерін» деген сөздер «аумақтық органдарын» деген сөздермен ауыстырылсын;

18) 15-бапта:

2-тармақтағы «ведомствосының аумақтық бөлімшелерімен» деген сөздер «аумақтық органдарымен» деген сөздермен ауыстырылсын;

3-тармақта:

2) тармақшадағы «өрт сөндіру бекеттерін» деген сөздер «өрт сөндіру пунктерін» деген сөздермен ауыстырылсын;

мынадай мазмұндағы 10-1), 10-2) және 10-3) тармақшалармен толықтырылсын:

«10-1) халық пен қоршаған ортаға аса қауіп төндіретін шаруашылық жүргізу объектілері орналасқан ведомстволық бағынысты аумақтарда, сондай-ақ қарқынды мұнай, газ өндіру және жерасты қазбалары аудандарында сейсмикалық аймақтарға бөлуді жүргізу және сейсмикалық қауіптілікті бағалау;

10-2) адамдар көп болатын ғимараттар мен құрылыстарды және тіршілікті қамтамасыз ету объектілерін (жылу, су, газ, энергиямен жабдықтау және байланыс, кәріз), химиялық және жарылыс қаупі бар өндірістерді антисейсмикалық күшейту жөніндегі жұмыстарды жүргізу;

10-3) сейсмологиялық бақылаулар желісін және автоматтандырылған ерте хабарлау жүйесін кеңейту мен жаңғыртуды жүргізу;»;

21) тармақша мынадай редакцияда жазылсын:

«21) 0,07 мегаПаскальдан асатын қысыммен немесе 115 Цельсий градустан асатын судың қайнау температурасы кезінде жұмыс істейтін қазандықтар, 0,07 мегаПаскальдан асатын қысыммен жұмыс істейтін ыдыстар,   
0,07 мегаПаскальдан асатын немесе 115 градустан жоғары температурасы бар ыстық су мен бу құбырлары, жүк көтергіш крандардың, лифттердің, аспаптары мен материалдары бар адамдарды биікке көтеруге арналған көтергіштердің (мұнаралардың), эскалаторлардың, траволаторлардың, фуникулерлердің, аспалы жолдардың, сондай-ақ әлеуметтік инфрақұрылым объектілеріндегі мүмкіндігі шектеулі адамдарға (мүгедектігі бар адамдарға) арналған көтергіштердің пайдаланылуына өнеркәсіптік қауіпсіздік саласындағы мемлекеттік бақылау мен қадағалау;»;

мынадай мазмұндағы 24) тармақшамен толықтырылсын:

«24) дала өрттерін, сондай-ақ мемлекеттік өртке қарсы қызмет бөлімшелері жоқ елді мекендердегі өрттерді жою үшін тартылатын күштер мен құралдарды жанар-жағармай материалдарымен, тамақ өнімдерімен, медициналық көмекпен қамтамасыз ету жатады.»;

4-тармақта:

3) тармақшадағы «оның ведомствосының аумақтық бөлімшелері мен оның ведомствосына ведомстволық бағыныстағы мемлекеттік мекемелердің» деген сөздер «оның аумақтық органдары мен ведомстволық бағынысты мемлекеттік мекемелердің» деген сөздермен ауыстырылсын;

мынадай мазмұндағы 4) және 5) тармақшаларымен толықтырылсын:

«4) уәкілетті органның аумақтық органдарына азаматтық қорғау саласындағы халықты даярлау және оқыту орталықтарын құруға және жарақтандыруға жәрдем көрсетуге;

5) аумақтың сейсмикалық қауіптілігін бағалау мақсатында сейсмикалық аудандастыру карталарын әзірлеу үшін іргелі және қолданбалы ғылыми зерттеулер жүргізуге бюджет қаражатын бөлу туралы шешім қабылдауға құқылы.»;

19) 16-бапта:

2-тармақта:

7) тармақшадағы «азаматтық қорғау және өнеркәсіптік қауіпсіздік саласындағы уәкілетті органдардың» деген сөздер «уәкілетті органның, ведомстволардың» деген сөздермен ауыстырылсын;

11) тармақшадағы «асыруға міндетті.» деген сөздер «асыруға;» деген сөзбен ауыстырылып, мынадай мазмұндағы 12) тармақшамен толықтырылсын:

«12) азаматтық қорғау саласында оқу-жаттығулар мен жаттығулар өткізу.»;

3-тармақта:

мынадай мазмұндағы 2-1) тармақшамен толықтырылсын:

«2-1) ұйымның бірінші басшысына тікелей бағынатын өндірістік бақылау қызметін құруға;»;

4) тармақша мынадай редакцияда жазылсын:

«4) осы Заңның 71-бабының 2-тармағында көрсетілген қауіпті техникалық құрылғыларға техникалық куәландыру жүргізуге;»;

5) тармақша «мерзімі біткен» деген сөздерден кейін «,технологиялық процесте қолданылатын» деген сөздермен толықтырылсын;

9) тармақшадағы «ведомствосының аумақтық бөлімшесіне» деген сөздер «аумақтық органына» деген сөздермен ауыстырылсын;

мынадай мазмұндағы 14-1) тармақшамен толықтырылсын:

«14-1) қауіпті өндірістік объектілерді жаңарту мен техникалық қайта жарақтандырудың жиынтық жоспарының уақтылы орындалуын қамтамасыз етуге;»;

22) тармақшадағы «қабылдау сынақтарын,» деген сөздер алып тасталсын;

4-тармақтың екінші абзацы алып тасталсын;

20) 17-баптың 3-тармағындағы «оның ведомствосының аумақтық бөлімшелерімен» деген сөздер «аумақтық органдарымен» деген сөздермен ауыстырылсын;

21) 19-бапта:

3-тармақ мынадай редакцияда жазылсын:

«3. Орталық атқарушы және Қазақстан Республикасының Президентіне тікелей бағынатын және есеп беретін мемлекеттік органдарда, ұйымдарда азаматтық қорғанысқа басшылық етуді лауазымы бойынша азаматтық қорғаныстың тиiстi бастықтары болып табылатын олардың бiрiншi басшылары жүзеге асырады.»;

5-тармақтағы «ведомствосының аумақтық бөлімшелерінің» деген сөздер «аумақтық органдардың» деген сөздермен ауыстырылсын;

8-тармақта:

1) тармақша мынадай редакцияда жазылсын:

«1) уәкілетті орган және аумақтық органдарға;»;

3) тармақшаның екінші бөлігінде «оның ведомствосында, сондай-ақ ведомствосына ведомстволық бағынысты аумақтық бөлімшелерде» деген сөздер «ведомстволарға, сондай-ақ ведомстволық бағынысты аумақтық органдарда» деген сөздермен ауыстырылсын;

22) 20-бапта:

2-тармақтың бірінші абзацы «қалалар үшін» деген сөздер «облыстық, республикалық маңызы бар қалалар және астана» деген сөздермен ауыстырылсын;

3-тармақтың екінші және үшінші абзацтары мынадай редакцияда жазылсын:

«Аса маңызды санатқа меншігінде, ведомствосында және аумағында жұмыс iстеуiнiң бұзылуы ұлттық қауiпсiздiкке қатер төндiретiн және төтенше жағдайлардың туындау қаупiн туғызатын стратегиялық объектілер орналасқан ұйымдар жатады.

Санаттандырылған ұйымдарға жұмыс iстеуiнiң бұзылуы елеулі әлеуметтік-экономикалық салдарға, мемлекеттің қорғаныс қабілетін төмендететін өңiрлiк және жергілiктi ауқымдардағы төтенше жағдайлардың туындауына әкеп соғуы мүмкiн және жұмылдыру тапсырмасы (тапсырысы) бар ұйымдар:»;

23) 21-баптың бірінші абзацындағы «орталық және» деген сөздер «орталық атқарушы және Қазақстан Республикасының Президентіне тікелей бағынатын және есеп беретін мемлекеттік органдар» деген сөздермен ауыстырылсын;

24) 23-бапта:

1-тармақтың бірінші абзацы мынадай редакцияда жазылсын:

«1. Азаматтық қорғаныс объектілеріне мыналар жатады: басқару пункттері, азаматтық қорғаныстың қорғаныш құрылыстары, қарапайым баспаналар, азаматтық қорғаныс мүлкін сақтауға арналған қойма үй-жайлары жатады.»;

мынадай мазмұндағы 3-1 және 3-2-тармақтармен толықтырылсын:

«3-1. Азаматтық қорғаныстың жылжымалы қорғаныш құрылыстарын қоспағанда, азаматтық қорғаныстың қорғаныш құрылыстары құқықтық кадастрда мемлекеттік тіркелуге жатады.

Ғимарат пен құрылыстың құрамындағы азаматтық қорғаныстың қорғаныш құрылыс (жеке тұрған немесе қоса салынған) дербес кадастрлық нөмір бере отырып, жеке жылжымайтын мүлік объектісі ретінде қаралады.

3-2. Уәкілетті органның аумақтық органдарының ұсынуымен мемлекеттік меншік болып табылатын және қолданыстағы заңнамаға сәйкес тіркеуші органда жылжымайтын мүлікке құқықтардың (құқықтардың ауыртпалығының) туындауы, өзгеруі немесе тоқтатылуы мемлекеттік тіркеуге жататын азаматтық қорғаныстың қорғаныш құрылыстарының тізбесі облыстардың, республикалық маңызы бар қалалардың және астананың жергілікті атқарушы органдарының шешімімен бекітіледі.»;

5-тармақтың екінші абзацы мынадай редакцияда жазылсын:

«Азаматтық қорғаныс бойынша санаттарға жатқызылған, сондай-ақ жұмылдыру тапсырмасы (тапсырысы) бар ұйымдардың азаматтық қорғаныстың қорғаныш құрылыстары ұйымдардың қаражаты есебінен ұсталады. Азаматтық қорғаныстың қорғаныш құрылыстары ең көп жұмыс істейтін ауысымға есептелуге және азаматтық қорғау мақсатында пайдаланылуға тиіс.»;

25) 24-баптың 3) тармақшадағы «ведомствосының аумақтық бөлімшелерінің,» деген сөздер «аумақтық органдарының» деген сөздермен ауыстырылсын;

26) 25-бапта:

2, 3 және 4-1-тармақтар мынадай редакцияда жазылсын:

«2. Қазақстан Республикасының Үкіметі азаматтық қорғау саласында шұғыл медициналық және психологиялық көмек, өртке қарсы-құтқару, жедел-құтқару, суда-құтқару, авиациялық-құтқару қызметтерін, теңіздегі кәсіби авариялық-құтқару қызметтері және өзге де мамандандырылған қызметтер мен құралымдарды құрады.

3. Қауіпті өндірістік объектілерді пайдаланатын ұйымдардың басшылары осы Заңның 27-1-бабына сәйкес өнеркәсіптік қауіпсіздік саласында кәсіби объектілік авариялық-құтқару қызметтерін құруға құқылы.»;

«4-1. Өнеркәсіптік қауіпсіздік саласындағы кәсіби авариялық-құтқару қызметтері және өнеркәсіптік қауіпсіздік саласындағы кәсіби объектілік авариялық-құтқару қызметтері ғимараттар мен құрылыстардың мамандандырылған кешеніне орналастырылады, құтқарушылармен жасақталады, оқу-жаттығу полигоны, шаң-газ талдау зертханасы болады, орындалатын авариялық-құтқару жұмыстарының ерекшелігін ескере отырып, меншік құқығында арнайы техникамен, аппаратурамен және жабдықпен жарақтандырылады, сондай-ақ өнеркәсіптік қауіпсіздік саласындағы уәкілетті орган белгілеген талаптарға сәйкес келеді.»;

27) 37-бапта:

2-тармақта:

1), 2) және 3) тармақшалардағы «құрылымдық бөлімшесінің» деген сөздер «ведомствоның» деген сөзбен ауыстырылсын;

4), 5) және 6) тармақшалардағы «ведомствосының облыстық, республикалық маңызы бар қаладағы, астанадағы аумақтық бөлімшесінің» деген сөздер «облыстық, республикалық маңызы бар қаладағы, астанадағы аумақтық органның» деген сөздермен ауыстырылсын;

28) 38-бапта:

2-тармақ мынадай редакцияда жазылсын:

«2. Мемлекеттік орман қоры аумағында өрт қауіпсіздігі саласындағы мемлекеттік бақылауды – орман шаруашылығы саласындағы уәкілетті орган, әуе, ішкі су және теміржол көлігінде – көлік саласындағы уәкілетті орган, Қазақстан Республикасы Қарулы Күштері әскери бөлімдерінің, мекемелерінің аумағында – қорғаныс, Қарулы Күштерді басқару саласындағы, мемлекеттік авиация және аумақтық қорғаныс салаларындағы уәкілетті орган жүзеге асырады.»;

3-тармақта:

1), 2) және 3) тармақшадағы «құрылымдық бөлімшесінің» деген сөздер «ведомствосының» деген сөзбен ауыстырылсын;

4), 5) және 6) тармақшалардағы «ведомствосының аумақтық бөлімшесінің» деген сөздер «аумақтық органның» деген сөздермен ауыстырылсын;

6-тармақ мынадай редакцияда жазылсын:

«6. Тәуекел дәрежесі жоғары немесе орташа бақылау субъектісі сараптама ұйымының оң қорытындысын алған кезде осы объект, адамдардың жаппай болатын, мемлекеттік меншік, тіршілікті қамтамасыз ету объектілерін және Қазақстан Республикасының Кәсіпкерлік кодексіне сәйкес жоспардан тыс тексерулерді қоспағанда, қорытынды қолданылатын кезеңге бақылау субъектісіне (объектісіне) бару арқылы профилактикалық бақылаудан және тексерулерден босатылады.»;

29) 41-бапта:

2-тармақта:

2) тармақшаның төртінші абзацы алып тасталсын;

мынадай мазмұндағы 15-1) және 15-2) тармақшалармен толықтырылсын:

«15-1) толық сейсмикалық аудандарға бөлу және микро сейсмикалық аудандарға бөлу карталарын әзірлеу;

15-2) сейсмологиялық мониторинг;»;

30) 4-бөлім мынадай мазмұндағы 8-1-тараумен толықтырылсын:

«8-1-тарау. Сейсмикалық қауіпсіздікті қамтамасыз ету жөніндегі   
іс-шаралар

44-1-бап. Сейсмикалық қауіпсіздікті қамтамасыз ету жөніндегі іс-шаралар

Сейсмикалық қауіпсіздік шаралары келесіні қамтиды:

1) сейсмикалық қауіпсіздікті қамтамасыз ету;

2) сейсмикалық қауіпті және сейсмикалық қауіпті бағалау;

3) жер сілкінісінің ықтималдығын анықтау;

4) жер сілкінісінен қорғау шаралары.

44-2-бап. Сейсмикалық қауіпсіздікті қамтамасыз ету

1. Сейсмикалық қауіпсіздікті қамтамасыз ету жер сілкінісі тудыратын нақты қауіптерді азайтуға бағытталған ұйымдастырушылық, болжамды, инженерлік-техникалық, сейсмикалық қорғау және өзге де арнайы іс-шаралар кешенін жүргізу арқылы жүзеге асырылады.

2. Жер пайдалануды, жер қойнауын пайдалануды, су пайдалануды, ғимараттар, гидротехникалық құрылыстар, жолдар мен өзге де объектілер салуды көздейтін Қазақстан Республикасының аумақтарын шаруашылық игеру олардың сейсмикалық қауіпсіздігі мен сейсмикалық төзімділігін қамтамасыз ету жөніндегі міндетті іс-шаралар, сондай-ақ жер сілкінісі кезінде адамдарды эвакуациялау үшін жағдайлар мен құралдар көзделген жобалар бойынша жүзеге асырылады.

3. Адамдардың тұрақты болуымен байланысты ғимараттар мен құрылыстарды пайдалану олардың қызмет ету мерзімі ішінде жер сілкінісіне төзімділігін сақтай отырып жүзеге асырылуы тиіс.

4. Сейсмикалық қауіпсіздікті қамтамасыз ету үшін ғимараттарды, гидротехникалық және өзге де құрылыстарды салу сейсмикаға төзімді құрылыс жөніндегі қолданыстағы нормалар мен ережелерді (техникалық регламенттерді) сақтай отырып жүзеге асырылуға тиіс.

5. Шаруашылық және өзге де қызмет мынадай қағидаттар негізінде жүзеге асырылады:

қолданыстағы құрылыс ғимараттарының сенімділігі мен жер сілкінісіне төзімділігін қамтамасыз ету бойынша инженерлік іс-шараларды жүргізу;

тізбесін уәкілетті органның ұсынуы бойынша Қазақстан Республикасының Үкіметі бекітетін объектілерде инженерлік-сейсмометриялық станцияларды орнату;

сейсмикалық қауіпсіздік туралы заңнаманы бұзғаны үшін жауапкершілік.

44-3-бап. Сейсмикалық қауіпті және сейсмикалық тәуекелді бағалау

1. Қазақстан Республикасының аумағында сейсмикалық қауіпті және сейсмикалық тәуекелді бағалауды уәкілетті органның ведомстволық бағынысты ұйымы жүргізеді.

2. Сейсмикалық қауіпті бағалау жер бетіндегі тербелістердің қарқындылығын есептеуді және олардың пайда болу ықтималдығын бағалауды қамтиды.

Сейсмикалық қауіпті бағалау нәтижелері негізінде аумақтардың әртүрлі бөлшектері бар сейсмикалық аудандастыру карталары жасалады.

3. Сейсмикалық аймақтарға бөлу карталары нормативтік құқықтық актілер мен нормативтік техникалық құжаттарды әзірлеу үшін негіз болып табылады .

Қала құрылысы қызметінде белгілі бір аумақтың топырақ сипаттамаларын ескере отырып, сейсмикалық микроаймақтар карталары жасалады, ал ғимараттар мен құрылыстар осы карталарға сәйкес жобаланады және салынады.

4. Сейсмикалық тәуекелді бағалау адам шығынының ғылыми болжамын, қатты жер сілкінісі нәтижесінде туындауы мүмкін материалдық және басқа да шығындарды әзірлеу арқылы жүзеге асырылады.

Сейсмикалық тәуекелді бағалау нәтижелері бойынша әртүрлі масштабтағы сейсмикалық тәуекел карталарын әзірлеу жүзеге асырылады, олардың негізінде жер сілкіністерінің (сейсмикалық тәуекелдердің) ықтимал салдарын азайту бағдарламалары әзірленеді.

44-4-бап. Сейсмологиялық мониторинг

1. Қазақстан Республикасының аумағында күшті жер сілкіністерінің туындау ықтималдығын болжауды уәкілетті органның ведомстволық бағынысты ұйымы жүзеге асырады.

2. Сейсмологиялық бақылаулар желісі республика аумағында кешенді сейсмологиялық мониторингті, деректерді жинау мен беруді, алдын ала талдауды жүзеге асырады.

3. Сейсмикалық бақылау желісі ұлттық, өңірлік және жергілікті сейсмикалық бақылау жүйесіне енгізілген станциялардан тұрады.

4. Сейсмикалық және болжамдық станцияларда үнемі бақылаулар жүргізіледі, алынған нәтижелер уәкілетті органның ведомстволық бағынысты ұйымының дерекқорында жиналады.

5. Уәкілетті органның ведомстволық бағынысты ұйымы бақылаудың сейсмикалық, геофизикалық және гидрогеохимиялық, деформациялық және биологиялық түрлерін жүргізеді, сондай-ақ күшті жер сілкіністерінің хабаршыларын анықтау үшін мониторингтік деректер кешеніне талдау жүргізеді.

44-5-бап. Жер сілкінісінен қорғау шаралары

Халықты, аумақтарды және шаруашылық жүргізу объектілерін ықтимал жер сілкіністерінен қорғау мақсатында алдын ала мынадай іс-шаралар кешені өткізіледі:

1) сейсмологиялық бақылаулар мен жер сілкіністерін болжаудың республикалық жүйесін дамыту;

2) республика аумағын ғылыми болжау, сейсмикалық қауіпті бағалау және сейсмикалық микроаймаққа бөлу;

3) сейсмикалық аймақтарға бөлу карталарын ескере отырып, құрылыс нормалары мен ережелер жинағын әзірлеу;

4) ықтимал сейсмикалық әсерлерді ескере отырып, аумақтардың құрылысын реттеу

5) жер сілкінісіне төзімді ғимараттар мен құрылыстардың конструкцияларын және шаруашылық объектілерінің сенімді жұмыс істеуін есептеудің және жобалаудың ғылыми негіздемесі;

6) бекітілген жобалық шешімдер бойынша құрылыс-монтаждау жұмыстарының орындалуына бақылауды жүзеге асыру;

7) объектілердің меншік иелерінің қолданыстағы құрылыс ғимараттары мен құрылыстарының жер сілкінісіне төзімділігін және сенімді жұмыс істеуін қамтамасыз етуі.»;

31) 46-баптың 2-тармағы мынадай редакцияда жазылсын:

«2.Азаматтық қорғаудың басқару органдарының басшы құрамы мен мамандарын даярлау, азаматтық қорғау саласында халықты оқыту төтенше жағдайларда іс-қимыл жасау дағдыларын үйрету, авариялық-құтқару жұмыстары мен кезек күттірмейтін жұмыстарды жүргiзу, өзiн-өзі құтқарудың және өзара көмек көрсетудiң негiзгi тәсiлдерi мен әдiстерiн білу, халық арасындағы ықтимал шығындарды және материалдық нұқсанды барынша азайту мақсатында жүргiзiледi.

Уәкілетті орган айқындайтын тыңдаушылар санатына қарай азаматтық қорғау саласындағы оқыту уәкілетті органның ұйымдарында, оқу орындарында және аумақтық органдарында жүргізіледі.

Азаматтық қорғау саласында даярлықтан немесе қайта даярлаудан өткен тыңдаушыларға уәкілетті орган белгілеген бірыңғай үлгідегі сертификаттар беріледі.»;

32) 48-баптың үшінші абзацы мынадай редакцияда жазылсын:

«жергілікті немесе объектілік ауқымдағы төтенше жағдайлар кезінде әкімшілік-аумақтық бірліктердің әкімдері.»;

33) 50-баптың 5-тармағының екінші бөлігі мынадай редакцияда жазылсын;

«Жедел штаб бастығы болып уәкілетті органның немесе оның аумақтық органының лауазымды адамы тағайындалып, төтенше жағдайды жою басшысының орынбасары болып табылады.»;

34) 59-бапта:

1-тармақ мынадай редакцияда жазылсын:

«1. Мемлекеттік өртке қарсы қызмет органдары көліктегі және ормандардағы өрттерден басқа, өрттің алдын алуды және оны сөндіруді, авариялық-құтқару және кезек күттірмейтінжұмыстар жүргізуді, өрт қауіпсіздігі саласында мемлекеттік бақылауды және өртке байланысты қылмыстық құқық бұзушылықтар туралы істер бойынша анықтау жүргізуді жүзеге асырады.»;

2-тармақтағы «аумақтық бөлімшелерінен» деген сөздер «аумақтық органдарынан» деген сөздермен ауыстырылсын;

35) 63-бап 1-тармақтың үшінші абзацы «мемлекеттік орман қоры» деген сөздерден кейін «және салалық өртке қарсы қызметтерімен өзара іс-қимыл» деген сөздермен толықтырылсын;

36) мынадай мазмұндағы 66-1, 66-2 және 66-3-баптармен толықтырылсын:

«66-1-бап. Белгіленген нормалар мен қағидалар жоқ объектілерді өртке қарсы қорғаудың ерекшелігін көрсететін арнайы техникалық шарттарды келісу

1. Белгіленген нормалар мен қағидалар жоқ объектілерді өрттен қорғау ерекшелігін көрсететін арнайы техникалық шарттар уәкілетті органмен келісіледі.

2. Белгіленген нормалар мен қағидалар жоқ объектілерді өртке қарсы қорғаудың ерекшелігін көрсететін арнайы техникалық шарттарды қарау және келісу тәртібі сәулет, қала құрылысы және құрылыс саласындағы нормативтік құжаттармен реттеледі.

66-2-бап. Объектіні пайдалануға қабылдағанға дейін оның өрт қауіпсіздігі талаптарына сәйкестігі немесе сәйкес еместігі туралы қорытынды беру

1. Адамдар көп болатын биіктігі 28 метрден асатын салынған ғимараттарды пайдалануға қабылдау және беру алдында объектіні жеке немесе заңды тұлға (тапсырыс беруші) «Рұқсаттар және хабарламалар туралы» Қазақстан Республикасының Заңында белгіленген тәртіппен пайдалануға қабылдағанға дейін өрт қауіпсіздігі талаптарына сәйкестігі немесе сәйкес еместігі туралы қорытынды алуға міндетті.

2. Объектіні пайдалануға қабылдау алдында оның өрт қауіпсіздігі талаптарына сәйкестігі немесе сәйкес еместігі туралы қорытындыны беруді уәкілетті орган жүзеге асырады.

3. Уәкілетті орган ұсынылған өтінішті алғаннан кейін биіктігі 28 метр адамдар мен ғимараттар жаппай болатын салынған объектіге Қазақстан Республикасының заңдарында белгіленген мерзімдерде өрт-техникалық тексеруді жүзеге асырады.

4. Уәкілетті орган адамдар көп болатын салынған объектіге және биіктігі 28 метрден асатын ғимараттарға өрт-техникалық тексеруді жүзеге асыра отырып, уәкілетті орган объектіні пайдалануға қабылдағанға дейін оның өрт қауіпсіздігі талаптарына сәйкестігі немесе сәйкес еместігі туралы қорытындыны уәкілетті орган бекіткен нысан бойынша береді.

Объектіні пайдалануға қабылдау алдында оның өрт қауіпсіздігі талаптарына сәйкестігі немесе сәйкес еместігі туралы қорытындының көшірмесі мемлекеттік сәулет-құрылыс бақылауына және әділет органдарына жолданады.

Пайдалануға қабылдау алдында өрт қауіпсіздігі талаптарына сәйкес еместігі туралы қорытынды алған объектілер әділет органдарында тіркеуге жатпайды.

5. Уәкілетті органның объектіні пайдалануға қабылдау алдында оның өрт қауіпсіздігі талаптарына сәйкестігі немесе сәйкес еместігі туралы қорытындысымен келіспеген жағдайда, жеке немесе заңды тұлға (тапсырыс беруші) оған Қазақстан Республикасының заңдарында белгіленген тәртіп пен мерзімдерде шағымдануға құқылы.

66-3-бап. Өрт автоматикасы жүйелерін монтаждау, баптау және техникалық қызмет көрсету жөніндегі қызметті жүзеге асыруға рұқсат

1. Дара кәсіпкер немесе заңды тұлға өрт автоматикасы жүйелерін монтаждау, баптау және оларға техникалық қызмет көрсету жөніндегі қызметті жүзеге асыруды бастамас бұрын «Рұқсаттар және хабарламалар туралы» Қазақстан Республикасының Заңында белгіленген тәртіппен өрт автоматикасы жүйелерін монтаждау, баптау және оларға техникалық қызмет көрсету жөніндегі қызметті жүзеге асыруға рұқсат алуға міндетті.

2. Өрт автоматикасы жүйелерін монтаждау, баптау және оларға техникалық қызмет көрсету жөніндегі қызметті жүзеге асыруға рұқсат алу үшін құжаттарды қарауды уәкілетті орган жүзеге асырады.

3. Уәкілетті орган ұсынылған құжаттарды қарап, өрт автоматикасы жүйелерін монтаждау, баптау және оларға техникалық қызмет көрсету жөніндегі қызметті жүзеге асыруға рұқсат беру туралы шешім қабылдайды не дәлелді бас тартуды ұсынады.

4. Өрт автоматикасы жүйелерін монтаждау, баптау және техникалық қызмет көрсету жөніндегі қызметті жүзеге асыруға дара кәсіпкерлер мен заңды тұлғаларға қойылатын рұқсат талаптарына сәйкес келмеген жағдайда өтініш берушіге өрт автоматикасы жүйелерін монтаждау, баптау және техникалық қызмет көрсету жөніндегі қызметті жүзеге асыруға рұқсат беруден бас тартылады.

5. Өрт қауіпсіздігі саласындағы мемлекеттік бақылау және қадағалау жөніндегі мемлекеттік инспектор бақылау және қадағалау субъектісіне (объектісіне) тексеру жүргізу барысында өрт автоматикасы жүйелерінің жобалық құжаттамаға сәйкес еместігі, оның жұмыс істемейтіндігі немесе болмауы анықталған кезде өрт автоматикасы жүйелерін монтаждау, баптау және оларға техникалық қызмет көрсету жөніндегі қызметті жүзеге асыруға рұқсаты бар ұйымды анықталған өрт қауіпсіздігі саласындағы заңнаманың бұзушылықтары туралы хабардар етеді.

6. Өрт автоматикасы жүйелерін монтаждау, баптау және техникалық қызмет көрсету жөніндегі қызметті жүзеге асыратын ұйым өрт қауіпсіздігі саласындағы заңнаманың анықталған бұзушылықтары туралы ақпараттық хатты алған күннен бастап он жұмыс күнінен кешіктірмей растайтын құжаттардың көшірмелерін қоса бере отырып, анықталған бұзушылықтарды жою туралы ақпаратты уәкілетті органның аумақтық органына ұсынады.

7. Уәкілетті органның аумақтық органы өрт автоматикасы жүйелерін монтаждау, баптау және техникалық қызмет көрсету жөніндегі қызметті жүзеге асыратын ұйым бұзушылықтарды жою туралы өтініш берген күннен бастап он жұмыс күні ішінде ұсынылған ақпаратты қарайды және оның толықтығын, дұрыстығын тексереді.

Бұл ретте өрт автоматикасы жүйелерін монтаждау, баптау және оларға техникалық қызмет көрсету жөніндегі қызметті жүзеге асыратын ұйым қаралған өтініш бойынша қайта өтініш беруге құқылы.

8. Анықталған бұзушылықтар жойылмаған немесе анықталған бұзушылықтарды жою туралы ақпарат берілмеген немесе оны толық көлемде бермеген жағдайда, уәкілетті органның аумақтық органы оны Қазақстан Республикасының өрт қауіпсіздігі саласындағы заңнама талаптарын бұзудың бір фактісі ретінде ескереді.

9. Өрт автоматикасы жүйелерін монтаждау, баптау және оларға техникалық қызмет көрсету жөніндегі қызметті жүзеге асыруға рұқсаты бар ұйымның күнтізбелік бір жыл ішінде өрт қауіпсіздігі саласындағы заңнама талаптарын бұзуының үш және одан да көп фактілері анықталған кезде уәкілетті органның аумақтық органы өрт автоматикасы жүйелерін монтаждау, баптау және оларға техникалық қызмет көрсету жөніндегі қызметті жүзеге асыруға рұқсаттың қолданылуын тоқтата тұру қажеттігі туралы уәкілетті органға хабарлайды.

10. Өрт автоматикасы жүйелерін монтаждау, баптау және оларға техникалық қызмет көрсету жөніндегі қызметті жүзеге асыруға рұқсаттың қолданылуын тоқтата тұру үш айға дейінгі мерзімге белгіленеді.

11. Өрт автоматикасы жүйелерін монтаждау, баптау және оларға техникалық қызмет көрсету жөніндегі қызметті жүзеге асыруға рұқсаттың қолданылуын тоқтата тұру кезінде пайдаланылатын мерзімдер тәуліктермен не айлармен есептеледі, оған жұмыс істемейтін уақыт та қосылады.

12. Мерзім айлармен есептелген кезде мерзім уәкілетті орган өрт автоматикасы жүйелерін монтаждау, баптау және оларға техникалық қызмет көрсету жөніндегі қызметті жүзеге асыруға рұқсаттың қолданылуын тоқтата тұру туралы шешім қабылдаған сәттен бастап есептеледі және соңғы айдың тиісті күнінде аяқталады, ал егер бұл айда тиісті күн болмаса, мерзім осы айдың соңғы күнінде аяқталады.

13. Өрт автоматикасы жүйелерін монтаждау, баптау және оларға техникалық қызмет көрсету жөніндегі қызметті жүзеге асыруға рұқсаттың қолданылуын тоқтата тұру мерзімі өткеннен кейін оның қолданылуы қайта басталады.

14. Өрт автоматикасы жүйелерін монтаждау, баптау және оларға техникалық қызмет көрсету жөніндегі қызметті жүзеге асыруға рұқсаттың қолданылуы екі және одан да көп рет тоқтатыла тұрған кезде немесе күнтізбелік бір жыл ішінде өрт автоматикасы жүйелерін монтаждау, баптау және оларға техникалық қызмет көрсету жөніндегі қызметті жүзеге асыруға рұқсаты бар ұйым өрт қауіпсіздігі саласындағы заңнама талаптарын бұзуының бес және одан да көп фактісін анықтаған кезде уәкілетті орган күнтізбелік он күн ішінде өрт автоматикасы жүйелерін монтаждау, баптау және техникалық қызмет көрсету жөніндегі қызметті жүзеге асыруға рұқсаттан айыру және тізілімнен шығару туралы шешім қабылдайды.

15. Өрт автоматикасы жүйелерін монтаждау, баптау және оларға техникалық қызмет көрсету жөніндегі қызметті жүзеге асыруға рұқсаттың қолданылуын тоқтату үшін мыналар:

1) өтініш берушінің өрт автоматикасы жүйелерін монтаждау, баптау және оларға техникалық қызмет көрсету жөніндегі қызметті жүзеге асыруға рұқсаттың қолданылуын тоқтату туралы ерікті өтініші;

2) дара кәсіпкер мен заңды тұлғаның қызметін тоқтату (тарату);

3) өрт автоматикасы жүйелерін монтаждау, баптау және оларға техникалық қызмет көрсету жөніндегі қызметті жүзеге асыруға рұқсаттан айыру;

4) Қазақстан Республикасының заңдарында көзделген өзге де жағдайлар негіз болып табылады.

16. Уәкілетті орган өрт автоматикасы жүйелерін монтаждау, баптау және оларға техникалық қызмет көрсету жөніндегі қызметті жүзеге асыруға берілген және қолданысын тоқтатқан рұқсаттардың тізілімін жүргізеді.».

37) 67-бап мынадай редакцияда жазылсын:

«67-бап. Кәсіби өртке қарсы қызмет

1. Кәсіби өртке қарсы қызметтің негізгі міндеттері ұйымдарда, елді мекендерде және объектілерде өрттердің алдын алу және оларды сөндіру болып табылады.

2. Қазақстан Республикасы Үкіметінің нормативтік құқықтық актілерінде кәсіби өртке қарсы қызметті міндетті түрде құру көзделген ұйымдар мен объектілердің, сондай-ақ елді мекендердің өрт қауіпсіздігі кәсіби өртке қарсы қызметті құру немесе қолданыстағы кәсіби өртке қарсы қызметтермен қызмет көрсетуге шарттар жасасу жолымен қамтамасыз етілуі мүмкін.

Қызмет көрсетілетін ұйымдар мен объектілерде өртті сөндіруге арналған кәсіби өртке қарсы қызметтің шығындарын өтеу жеке шарт немесе қосымша келісім бойынша не орындалған жұмыстар актісіне сәйкес жүзеге асырылады.

3. Кәсіби өртке қарсы қызмет өз жұмысын осы Заңға және өртке қарсы қызмет жұмысын реттейтін Қазақстан Республикасының өзге де нормативтік құқықтық актілеріне сәйкес жүзеге асырады.

Кәсіби өртке қарсы қызмет субъектілері өрт қауіпсіздігі саласындағы міндеттерді орындауда мемлекеттік өртке қарсы қызмет органдарына жәрдем көрсетуге міндетті.

4. Кәсіби өртке қарсы қызмет өз жұмысын осы Заңға және өртке қарсы қызметтің жұмысын реттейтін Қазақстан Республикасының өзге де нормативтік құқықтық актілеріне сәйкес жүзеге асырады.

Кәсіби өртке қарсы қызмет субъектілері мемлекеттік өртке қарсы қызмет органдарына өрт қауіпсіздігі саласындағы міндеттерді орындауға жәрдемдесуге міндетті.

5. Өртті сөндіруге кәсіби өртке қарсы қызметтерді тарту қызмет көрсетілетін объектілердің өртке қарсы қорғалуының қажетті деңгейін қамтамасыз ететін күштер мен құралдардың жеткілікті саны міндетті түрде сақталған жағдайда жүзеге асырылады.

6. Кәсіби өртке қарсы қызметке он сегіз жасқа толған және арнайы даярлық пен оқыту курстарынан өткен Қазақстан Республикасының азаматтары қабылдануы мүмкін.

Психикалық денсаулық саласында медициналық көмек көрсететін ұйымдарда есепте тұрған, психикалық, мінез-құлық бұзылыстары (аурулары), оның ішінде психикалық белсенді заттарды қолдануға байланысты психикалық, мінез-құлық бұзылыстары (аурулары) бойынша есепте тұрған, Қазақстан Республикасының заңдарында белгіленген тәртіппен психикалық бұзылулар салдарынан жарамсыз болып танылған психикалық белсенді заттарды қолдануға байланысты психикалық, мінез-құлық бұзылыстары (аурулары) бар адамдар кәсіби өртке қарсы қызметке жұмысқа қабылданбайды.

Кәсіби өртке қарсы қызмет өз қызметкерлерін мемлекеттік өртке қарсы қызмет органдары үшін белгіленген нормалар бойынша арнайы киім-кешекпен және өртке қарсы құрал-жабдықтармен қамтамасыз етуге міндетті.

7. Кәсіби өртке қарсы қызмет мемлекеттік өртке қарсы қызмет органдары үшін белгіленген өрт техникасы, өрт-техникалық қару-жарақ және жабдықтар бойынша тиесілілік нормаларына сәйкес келуге тиіс.

8. Ұйымдарда, елді мекендерде және объектілерде өрттердің алдын алу және сөндіру, өрт қауіпсіздігін қамтамасыз ету және авариялық-құтқару жұмыстарын жүргізу жөніндегі жұмыстарды жүргізу құқығына кәсіптік өртке қарсы қызмет аттестатының қолданылуын тоқтата тұруды уәкілетті орган өз құзыреті шегінде өрт қауіпсіздігі саласындағы мемлекеттік бақылау және қадағалау лауазымды адамдары берген нұсқамалар орындалмаған немесе тиісінше орындалмаған жағдайда жүзеге асырады.

9. Өрттердің алдын алу және сөндіру, өрт қауіпсіздігін қамтамасыз ету және авариялық-құтқару жұмыстарын жүргізу жөніндегі жұмыстарды жүргізу құқығына аттестаттың қолданылуын тоқтата тұру осы баптың 6-тармағында көрсетілген негіздер анықталған сәттен бастап бес жұмыс күні ішінде жүзеге асырылады және бұзушылықтар жойылғанға дейін үш айға дейінгі мерзімге қолданылады.

Өрттердің алдын алу және сөндіру, өрт қауіпсіздігін қамтамасыз ету және ұйымдарда, елді мекендерде және объектілерде авариялық-құтқару жұмыстарын жүргізу жөніндегі жұмыстарды жүргізу құқығына рұқсаттың қолданылуын тоқтата тұру мерзімі өткеннен кейін оның қолданылуы қайта басталады.

10. Ұйымдарда, елді мекендерде және объектілерде өрттердің алдын алу және сөндіру, өрт қауіпсіздігін қамтамасыз ету және авариялық-құтқару жұмыстарын жүргізу жөніндегі жұмыстарды жүргізу құқығына арналған кәсіби өртке қарсы қызмет аттестатының қолданылуын тоқтата тұру «Рұқсаттар және хабарламалар туралы» Қазақстан Республикасының Заңында белгіленген тәртіппен ерікті болуы мүмкін.

11. Ұйымдарда, елді мекендерде және объектілерде өрттердің алдын алу және сөндіру, өрт қауіпсіздігін қамтамасыз ету және авариялық-құтқару жұмыстарын жүргізу жөніндегі жұмыстарды жүргізу құқығына кәсіптік өртке қарсы қызмет аттестатының қолданылуын тоқтата тұру кезінде пайдаланылатын мерзімдер тәуліктермен не айлармен есептеледі, оған жұмыс істемейтін уақыт та қосылады.

12. Мерзім айлармен есептелген кезде уәкілетті орган өрттердің алдын алу және сөндіру, өрт қауіпсіздігін қамтамасыз ету және ұйымдарда, елді мекендерде және объектілерде авариялық-құтқару жұмыстарын жүргізу жөніндегі жұмыстарды жүргізу құқығына рұқсаттың қолданылуын тоқтата тұру туралы шешім қабылдаған сәттен бастап мерзім есептеледі және соңғы айдың тиісті күнінде, ал егер бұл айда тиісті күн болмаса, мерзім осы айдың соңғы күнінде аяқталады.

Екінші санаттағы рұқсаттың иесі рұқсаттың қолданылуын тоқтата тұру мерзімі өткенге дейін уәкілетті органға «Рұқсаттар және хабарламалар туралы» Қазақстан Республикасының Заңында белгіленген тәртіппен растайтын құжаттардың көшірмелерін қоса бере отырып, бұзушылықтарды жою туралы өтініш беруге құқылы.

13. Ұйымдарда, елді мекендерде және объектілерде өрттердің алдын алу және сөндіру, өрт қауіпсіздігін қамтамасыз ету және авариялық-құтқару жұмыстарын жүргізу жөніндегі жұмыстарды жүргізу құқығына кәсіптік өртке қарсы қызмет аттестатынан айыру уәкілетті органның шешімімен мынадай жағдайларда жүзеге асырылады:

1) ұйымдарда, елді мекендерде және объектілерде өрттердің алдын алу және сөндіру, өрт қауіпсіздігін қамтамасыз ету және авариялық-құтқару жұмыстарын жүргізу жөніндегі жұмыстарды жүргізу құқығына кәсіптік өртке қарсы қызмет аттестатының қолданылуын күнтізбелік жылда бір реттен артық тоқтата тұру;

2) ұйымдарда, елді мекендерде және объектілерде өрт қауіпсіздігінің жай-күйі туралы көрінеу жалған ақпарат беру;

3) аттестат беруге негіз болған құжаттарда дәйексіз немесе қасақана бұрмаланған ақпарат беру;

4) Қазақстан Республикасының заңдарында көзделген өзге де жағдайлар.

14. Уәкілетті органның өрттердің алдын алу және сөндіру, өрт қауіпсіздігін қамтамасыз ету және авариялық-құтқару жұмыстарын жүргізу жөніндегі жұмыстарды жүргізу құқығына аттестатынан айыру туралы шешіміне Қазақстан Республикасының заңдарында белгіленген тәртіппен шағым жасалуы мүмкін.

Уәкілетті органның өрттердің алдын алу және сөндіру, өрт қауіпсіздігін қамтамасыз ету және авариялық-құтқару жұмыстарын жүргізу жөніндегі жұмыстарды жүргізу құқығына аттестатынан айыру туралы шешімі уәкілетті органның интернет-ресурсында орналастырылған тізілімнен кәсіби өртке қарсы қызметті алып тастау үшін негіз болып табылады.

15. Өрттердің алдын алу және сөндіру, өрт қауіпсіздігін қамтамасыз ету және авариялық-құтқару жұмыстарын жүргізу жөніндегі жұмыстарды жүргізу құқығына аттестат мынадай жағдайларда қолданысын тоқтатады:

1) аттестатталған ұйым аттестаттың қолданылуын тоқтату туралы өтініш берген кезде;

2) заңды тұлға таратылғанда;

3) аттестаттан айырғанда.

16. Уәкілетті орган ұйымдарда, елді мекендерде және объектілерде өрттердің алдын алу және сөндіру, өрт қауіпсіздігін қамтамасыз ету және авариялық-құтқару жұмыстарын жүргізу жөніндегі жұмыстарды жүргізу құқығына берілген және қолданысын тоқтатқан рұқсаттардың тізілімін жүргізеді.»;

38) 68-бапта:

2, 3 және 4-тармақтар мынадай редакцияда жазылсын:

«2. Өртке қарсы ерікті құралымдардың негізгі міндеттеріне:

1) дала өрттерінің, сондай-ақ елді мекендердегі өрттердің алдын алу және оларды сөндіру;

2) дала өрттерін, сондай-ақ елді мекендердегі өрттерді сөндіруге байланысты авариялық-құтқару жұмыстарын жүргізу;

3) өрт қауіпсіздігі саласындағы жұмыстарды орындау және қызметтер көрсету;

4) халықты өрт қауіпсіздігі шараларына және өрт шыққан кездегі іс-қимылдарға оқыту жатады.

3. Өртке қарсы ерікті құралымдар ерікті өрт сөндірушілерден жасақталады.

Ерікті өрт сөндірушілерге өздерінің іскерлік және моральдық қасиеттері бойынша, сондай-ақ денсаулық жағдайына қарай өрттердің алдын алуға және (немесе) сөндіруге байланысты міндеттерді атқаруға қабілетті азаматтар ерікті негізде жеке тәртіппен қабылданады.

Ерікті өрт сөндірушілерге қабылданған азаматтар ерікті өрт сөндірушілер тізілімінде тіркеледі, оларды жүргізуді ерікті өртке қарсы қызмет жүзеге асырады және уәкілетті орган бекітетін ерікті өрт сөндірушілерді бастапқы даярлаудың оқу бағдарламасына сәйкес бастапқы даярлықтан өтеді.

Мемлекеттік өртке қарсы қызмет бөлімшелері ерікті өрт сөндірушілерді бастапқы даярлауды жүргізуде ерікті өртке қарсы қызметтерге жәрдем көрсетуге міндетті

Ерікті өрт сөндірушілерді кейіннен даярлау бағдарламасын ерікті өртке қарсы құралымның басшысы әзірлейді.

4. Өртке уақтылы ден қою үшін уәкілетті органның аумақтық органымен келісу бойынша өртке қарсы ерікті құралымныңбасшысы ерікті өрт сөндірушілерді жинау тәртібі мен оларды өрт шыққан жерге жеткізу тәсілін айқындайды.»;

9-тармақ мынадай редакцияда жазылсын:

«9. Уәкілетті органның аумақтық органы ерікті өртке қарсы құралымдардың тізілімін жүргізеді.»;

39) 70-баптың 3) тармақшасы мынадай редакцияда жазылсын:

«3) технологиялық жабдықтар пайдаланылмайтын геологиялық барлау объектілерін қоспағанда, тау-кен жұмыстарын қоспағанда, тау-кен, геологиялық барлау, бұрғылау, жарылыс жұмыстарын, пайдалы қазбаларды өндіру және минералды шикізатты қайта өңдеу жөніндегі жұмыстарды, жерасты жағдайларында жұмыстарды жүргізу болып табылады.»;

40) 71-баптың 2-тармағының 1), 2) және 3) тармақшалары мынадай редакцияда жазылсын:

«1) жылу желілерін қоспағанда, 0,07 мегаПаскальдан астам қысыммен немесе 115 Цельсий градустан аса судың қайнау температурасы кезінде жұмыс істейтін бу және су жылыту қазандықтары, 0,07 мегаПаскальдан асатын қысыммен жұмыс істейтін ыдыстары;

2) жүк көтергіш крандар, лифттер, аспаптары мен материалдары бар адамдарды биіктікке көтеруге арналған көтергіштер (мұнаралар), эскалаторлар, траволаторлар, фуникулерлер, аспалы жолдар, мүмкіндігі шектеулі адамдарға (мүгедектігі бар адамдарға) арналған көтергіштер;

3) 0,07 мегаПаскальдан астам қысыммен және (немесе) судың   
115 градустан жоғары қыздыру температурасында жұмыс істейтін бу және су жылыту қазандықтары, 0,07 мегаПаскальдан астам қысыммен жұмыс істейтін ыдыстар, жүк көтергіш крандар, лифттер, аспаптары мен материалдары бар адамдарды биіктікке көтеруге арналған көтергіштер (мұнаралар), эскалаторлар, траволаторлар, фуникулерлер, аспалы жолдар, әлеуметтік инфрақұрылым объектілеріндегі мүмкіндіктері шектеулі адамдарға (мүгедектігі бар адамдарға) арналған көтергіштер;»;

41) 79-бапта:

4-тармақтың 2) тармақшасының бірінші абзацындағы «техникалық» деген сөз алып тасталсын, 5-тармақтың бірінші абзацындағы «техникалық басшылар» деген сөздер «басшылар» деген сөзбен ауыстырылсын;

5-тармақтың 2) тармақшасындағы «басшыдан немесе маманнан» деген сөздер «басшыдан, маманнан және жұмыскерден» деген сөздермен ауыстырылсын;

7-тармақ «өзге де ұйымдардың» деген сөздерден кейін «басшыларының,» деген сөзбен толықтырылсын;

42) 82-баптың 2-тармағының 1) тармақшасындағы «орган ведомствосының аумақтық бөлімшесіне» деген сөздер «органның аумақтық органына» деген сөздермен ауыстырылсын;

43) мынадай мазмұндағы 91-1-баппен толықтырылсын:

«91-1-бап. Мемлекеттік резервтің номенклатурасы және материалдық құндылықтарын сақтау көлемі

Мемлекеттік резервтің номенклатурасы және материалдық құндылықтарын сақтау көлемі:

1) Қазақстан Республикасының жұмылдыру жоспарына сәйкес жұмылдыру тапсырмасын орындайтын Қазақстан Республикасының Президентіне тікелей бағынатын және есеп беретін орталық атқарушы органдардың, мемлекеттік органдардың;

2) төтенше жағдайлар мен олардың салдарларының алдын алу және жою бойынша шараларды қабылдау үшін уәкілетті органның;

3) нарыққа реттеушілік ықпал ету, гуманитарлық көмек және босқындарға көмек көрсету үшін мүдделі мемлекеттік органдардың ұсыныстары негізінде қалыптастырылады.»;

44) 92-баптың 3-1 және 4-тармақтары мынадай редакцияда жазылсын:

«3-1. Мемлекеттік материалдық резерв саласындағы уәкілетті орган мемлекеттік резервке жеткізілетін және онда сақтауда тұрған материалдық құндылықтарға Қазақстан Республикасы заңнамасының талаптарына сәйкестігіне зерттеулер (сынаулар) жүргізуді ұйымдастырады.

Жұмылдыру тапсырмасын орындайтын орталық атқарушы органдар, Қазақстан Республикасының Президентіне тікелей бағынатын және есеп беретін мемлекеттік органдар жұмылдыру резервіне жеткізілетін және сақтаудағы материалдық құндылықтардың Қазақстан Республикасы заңнамасының талаптарына сәйкестігіне зерттеулер (сынаулар) жүргізуді ұйымдастырады.

Тамақ өнімдеріне зерттеулер (сынаулар) жүргізуді халықтың санитариялық-эпидемиологиялық саламаттылығы және (немесе) ветеринария саласындағы қызметті жүзеге асыратын мемлекеттік ұйымдар жүзеге асырады.

Мемлекеттік резервтің өзге де материалдық құндылықтарына зерттеулер (сынаулар) жүргізуді аккредиттелген сынау зертханалары жүзеге асырады.

Материалдық құндылықтардың зерттеулерін (сынауларын) қаржыландыру бюджет қаражаты есебінен жүзеге асырылады.

4. Мемлекеттік резервтің материалдық құндылықтарын сақтау нормативтерін мемлекеттік резерв жүйесінің ведомстволық бағынысты ұйымы әзірлейді.

Жұмылдыру резервінің материалдық құндылықтарын сақтау нормативтерін жұмылдыру тапсырыстары бекітілген ұйымдар әзірлейді және жұмылдыру тапсырмасын орындайтын орталық атқарушы органдар, Қазақстан Республикасының Президентіне тікелей бағынатын және есеп беретін мемлекеттік органдар бекітеді.»;

45) 93-бапта:

1-тармақ мынадай редакцияда жазылсын:

«1. Мемлекеттiк резервтiң материалдық құндылықтары мемлекеттік резерв жүйесінің ведомстволық бағынысты ұйымдарында, мемлекеттiк резервтiң материалдық құндылықтарын сақтау пункттерiнде және шарт негізінде жұмылдыру тапсырыстары бекітілген ұйымдарда сақталады.»;

4 және 5-тармақтар мынадай редакцияда жазылсын:

«4. Жұмылдыру резервін сақтауды жүзеге асыратын ұйымдар жұмылдыру резервінің материалдық құндылықтарын жұмылдыру тапсырыстарына сәйкес сақтауды, орнын ауыстыруды, уақтылы жаңартуды, сондай-ақ оларды өткізу кезінде босатуды қамтамасыз етуге міндетті.

Жұмылдыру резервін сақтауды жүзеге асыратын ұйымдар жұмылдыру резервінің материалдық құндылықтарының номенклатурасына және сақтау көлемдеріне сәйкес материалдық құндылықтарды жұмылдыру резервіне кейіннен сала отырып, шарттық негізде жаңартуды жүзеге асырады.

Кейіннен өздерінен жұмылдыру тапсырыстары алынған және жұмылдыру резервінің материалдық құндылықтары броньнан шығарылған жағдайда, оларды сақтау мемелекеттік резервтен толық шығарылғанға дейін жүзеге асырылады.

5. Мемлекеттік резервтің материалдық құндылықтарын сақтау пункттері мемлекеттік резерв жүйесінің ведомстволық бағынысты ұйымдары және жұмылдыру резервін сақтауды жүзеге асыратын ұйымдар жұмылдыру мемлекеттің резервтің материалдық құндылықтарының бар-жоғы және олардың қозғалысы туралы есептер береді.

Жұмылдыру тапсырмасын орындайтын орталық атқарушы органдар, Қазақстан Республикасының Президентіне тікелей бағынатын және есеп беретін мемлекеттік органдар мемлекеттік материалдық резерв саласындағы уәкілетті органға тиісті саланың жұмылдыру резервінің материалдық құндылықтарының болуы мен қозғалысы туралы есептерді ұсынады.»;

46) 94 және 94-1-баптар мынадай редакцияда жазылсын:

«94-бап. Мемлекеттiк резервтен материалдық құндылықтарды пайдалану негiздерi және шығару тәртiбi

1. Жұмылдыру резервін пайдалану ұйымдардың Қазақстан Республикасының жұмылдыру жоспарында орналыстырылған жұмылдыру тапсырыстарын орындауын қамтамасыз ету мақсатында жүзеге асырылады.

2. Нарыққа реттеушілік ықпал ету, босқандындырға көмек көрсету және гуманитарлық көмек көрсету үшін мемлекеттік резервті пайдалану Қазақстан Республикасы Үкіметінің шешімі бойынша жүзеге асырылады.

3. Мемлекеттік резервтің материалдық құндылықтарын табиғи және техногендік сипаттағы төтенше жағдайлар мен олардың салдарларының алдын алу және оларды жою бойынша шараларды қабылдау үшін пайдалану уәкілетті органның шешімімен жүзеге асырылады, ал жұмылдыру резервінің материалдық құндылықтары пайдаланылған жағдайда жұмылдыру тапсырмасын орындайтын орталық атқарушы органдармен, Қазақстан Республикасының Президентіне тікелей бағынатын және есеп беретін мемлекеттік органдармен келісу бойынша жүзеге асырылады.

94-1-бап. Мемлекеттiк резервтен материалдық құндылықтарды шығару тәртiбі

1. Мемлекеттiк резервтен материалдық құндылықтарды шығару:

1) жаңарту;

2) қарызға беру;

3) броньнан шығару тәртiбiмен жүзеге асырылады.

2. Мемлекеттік резервтен материалдық құндылықтарды қою, сақтау және шығару тәртібі номенклатура өзгерген кезде жаңарту және броньнан шығару тәртібімен шығаруды қоспағанда, мемлекеттік резервтің материалдық құндылықтарымен операциялар жүргізу қағидаларында айқындалады, номенклатура өзгерген кезде олар жаңарту және броньнан шығару тәртібімен мемлекеттік резервтен материалдық құндылықтарды шығару қағидаларымен реттеледі.

3. Мемлекеттік резервтің материалдық құндылықтарын сақтау пункттері мемлекеттік резервтің материалдық құндылықтарының номенклатурасына және сақтау көлемдеріне сәйкес материалдық құндылықтарды мемлекеттік резервке кейіннен сала отырып, шарттық негiзде мемлекеттiк резервтiң материалдық құндылықтарын жаңартуды жүзеге асырады.

4. Мемлекеттік резервтен материалдық құндылықтарды қарызға беру тәртiбiмен шығарған кезде алушы қаржы нарығы мен қаржы ұйымдарын бақылау және қадағалау жөнiндегi уәкiлеттi орган айқындайтын тәртiппен екiншi деңгейдегi банктерден кепiлдiктер береді.

5. Мемлекеттiк резервтен материалдық құндылықтарды броньнан шығару тәртібімен шығару төтенше жағдайлар мен олардың салдарларының алдын алу және жою, нарыққа реттеуші ықпал ету, гуманитарлық көмек, босқындарға көмек көрсету, номенклатура өзгерген кезде, жою, кәдеге жарату үшін шаралар қабылдау үшін жүзеге асырылады.

6. Мемлекеттік материалдық резерв номенклатура өзгерген кезде мемлекеттік материалдық резервтен материалдық құндылықтарын броньнан шығару тәртібімен шығаруды Қазақстан Республикасы Үкіметінің материалдық құндылықтарды броньнан шығару туралы шешімдерінің негізінде уәкілетті орган жүзеге асырады.

Номенклатура өзгерген кезде жұмылдыру резервінің мемлекеттік материалдық резервтен материалдық құндылықтарды броньнан шығару тәртібімен шығаруды Қазақстан Республикасы Үкіметінің материалдық құндылықтарды броньнан шығару туралы шешімдерінің негізінде жұмылдыру тапсырмасын орындайтын орталық атқарушы органдар, Қазақстан Республикасының Президентіне тікелей бағынатын және есеп беретін мемлекеттік органдар жүзеге асырады.

7. Мемлекеттік резервтің материалдық құндылықтарын броньнан шығару тәртібімен шығару номенклатура өзгерген кезде броньнан шығаруды қоспағанда, кейіннен сала отырып жүзеге асырылады.

Жаңарту тәртібімен басқа мемлекеттік органдардың балансына өтеусіз негізде берілген материалдық құндылықтар, сондай-ақ номенклатура өзгерген кезде броньнан шығару тәртібімен шығарылғандарды қоспағанда, броньнан шығарылған материалдық құндылықтар бюджет қаражаты есебінен өтелуге жатады.

8. Арнайы құралымдардың материалдық-техникалық құралдарына жатқызылатын жұмылдыру резервінің материалдық құндылықтары төтенше жағдайлар мен олардың салдарларының алдын алу және жою жөнінде шаралар қабылдау үшін пайдаланылғаннан кейін жұмылдыру резервіне қайтарылуға жатады.

9. Мемлекеттік резервтің жаңартуға жататын материалдық құндылықтарын және номенклатура өзгерген кезде броньнан шығарылған материалдық құндылықтарды басқа мемлекеттік органдардың балансына беру алушы мемлекеттік органдармен және мемлекеттік материалдық резерв саласындағы уәкілетті органмен келісу бойынша мемлекеттік мүлікті басқару жөніндегі уәкілетті органның шешімімен өтеусіз негізде жүзеге асырылады.

10. Мемлекеттiк резервтен материалдық құндылықтарды шығарған кезде оларды өткізуден алынған қаражат мемлекеттік материалдық резерв саласындағы уәкілетті орган немесе жұмылдыру тапсырмасын орындайтын орталық атқарушы органдар, Қазақстан Республикасының Президентіне тікелей бағынатын және есеп беретін мемлекеттік органдар шарттың толық орындалғаны туралы растауды алғаннан кейін үш жұмыс күні ішінде бюджет есебіне есептеуге жатады.»;

47) мынадай мазмұндағы 94-2-баппен толықтырылсын:

«94-2-бап. Мемлекеттік резервтің материалдық құндылықтарын кәдеге жарату

1. Мемлекеттік резервтің материалдық құндылықтарын кәдеге жарату немесе жою туралы шешімді мемлекеттік мүлікті басқару жөніндегі уәкілетті органмен келісім бойынша мемлекеттік материалдық резерв саласындағы уәкілетті орган қабылдайды.

Жұмылдыру резервінің материалдық құндылықтарын кәдеге жарату немесе жою туралы шешімді жұмылдыру тапсырмасын орындайтын орталық атқарушы органдар, Қазақстан Республикасының Президентіне тікелей бағынатын және есеп беретін мемлекеттік органдар мемлекеттік материалдық резерв саласындағы уәкілетті органмен және мемлекеттік мүлікті басқару жөніндегі уәкілетті органмен келісу бойынша қабылдайды.

2. Мемлекеттік резервтің материалдық құндылықтарын кәдеге жарату Қазақстан Республикасының заңнамасында белгіленген тәртіппен бюджет қаражаты есебінен жүзеге асырылады.

3. Кәдеге жаратылған тауарларды мемлекеттік материалдық резерв саласындағы уәкілетті орган мемлекеттік резервтің материалдық құндылықтарын жою, кәдеге жарату және кәдеге жаратылған тауарларды өткізу қағидаларына сәйкес өткізуге тиіс.

Жұмылдыру резервінің кәдеге жаратылған тауарларын жұмылдыру резервінің материалдық құндылықтарын қою, сақтау және шығару қағидаларына сәйкес жұмылдыру тапсырмасын орындайтын орталық атқарушы органдар, Қазақстан Республикасының Президентіне тікелей бағынатын және есеп беретін мемлекеттік органдар өткізуге тиіс.»;

48) 96-1-бап мынадай редакцияда жазылсын:

«96-1-бап. Жұмылдыру резервінің материалдық құндылықтарын қою, сақтау және шығару ерекшеліктері

1. Жұмылдыру резервінің материалдық құндылықтары қоюға, сақтауға және шығаруға осы бапта белгіленген ерекшеліктермен бірге осы Заңның ережелері қолданылады.

2.Жұмылдыру резервінің материалдық құндылықтарын қою, сақтау және жаңарту және оларды шығару бойынша қызметтерді, номенклатура өзгерген кезде, кәдеге жаратылған, жойылған жағдайларда қарызға беру және броньнан шығару тәртібімен қызметтерді сатып алуға тапсырыс беруші жұмылдыру тапсырмасын орындайтын орталық атқарушы органдар, Қазақстан Республикасының Президентіне тікелей бағынатын және есеп беретін мемлекеттік органдар болады.

3. Жұмылдыру резервінің дәрілік заттары мен медициналық бұйымдарын жеткізуді, сақтауды және оларды шығаруды жаңарту мен номенклатура өзгерген, кәдеге жаратылған, жойылған жағдайларда броньнан шығару тәртiбiмен Қазақстан Республикасының Үкіметі айқындайтын бірыңғай дистрибьютор жүзеге асырады.»;

49) 98-бап «Бұл ретте,» деген сөздерден кейін «жұмылдыру тапсырысы бекітілген ұйымдарда,» деген сөздермен толықтырылсын;

50) 99-бап мынадай редакцияда жазылсын:

«99-бап. Мемлекеттік резервтің материалдық құндылықтарын есепке алу

Мемлекеттік резервтің материалдық құндылықтарын есепке алуды мемлекеттік материалдық резерв саласындағы уәкілетті орган Қазақстан Республикасының Үкіметі айқындайтын тәртіппен жүзеге асырады.»;

51) 8-бөлімнің тақырыбы мынадай редакцияда жазылсын:

«8-БӨЛІМ. АЗАМАТТЫҚ ҚОРҒАУ ОРГАНДАРЫ ҚЫЗМЕТКЕРЛЕРІ, ӘСКЕРИ ҚЫЗМЕТШІЛЕРІ МЕН ЖҰМЫСКЕРЛЕРІНІҢ МӘРТЕБЕСІ, ОЛАРДЫ ЖӘНЕ ОЛАРДЫҢ ОТБАСЫ МҮШЕЛЕРІН ӘЛЕУМЕТТІК ҚОРҒАУ»;

52) 18-тараудың тақырыбы мынадай редакцияда жазылсын:

«18-тарау. АЗАМАТТЫҚ ҚОРҒАУ ОРГАНДАРЫ ҚЫЗМЕТКЕРЛЕРІ, ӘСКЕРИ ҚЫЗМЕТШІЛЕРІ МЕН ЖҰМЫСКЕРЛЕРІНІҢ МӘРТЕБЕСІ, ОЛАРДЫ ЖӘНЕ ОЛАРДЫҢ ОТБАСЫ МҮШЕЛЕРІН ӘЛЕУМЕТТІК ҚОРҒАУ»;

53) 100-бапта:

1-тармақ мынадай редакцияда жазылсын:

«1. Азаматтық қорғау органдары қызметкерлермен, әскери қызметшілермен, және жұмыскерлермен жасақталады.»;

3, 4 және 5-тармақтар мынадай редакцияда жазылсын:

«3. Азаматтық қорғау органдарында және азаматтық қорғаныстың әскери бөлімдерінде әскери қызмет өткеріп жүрген әскери қызметшілер Қазақстан Республикасы Қарулы Күштерінің әскери қызметшілері үшін Қазақстан Республикасының заңнамасында белгіленген мәртебеге ие болады және құқықтар мен жеңілдіктерді пайдаланады.

4. Азаматтық қорғау органдарының қызметкерлері құқық қорғау органдарының қызметкерлері үшін Қазақстан Республикасының заңнамасында белгіленген мәртебеге ие болады және құқықтар мен жеңілдіктерді пайдаланады.

Лауазымға орналасуы азаматтық қорғау органдарының тікелей негізгі міндеттері мен функцияларын орындайтын лауазымды адамдарға арнаулы атақтар беру құқығын беретін азаматтық қорғау органдары лауазымдарының тізбесін Қазақстан Республикасының Үкіметі бекітеді.

5. Азаматтық қорғау органдары қызметкерлерінің еңбек қатынастары «Құқық қорғау қызметі туралы» Қазақстан Республикасының Заңында көзделген ерекшеліктермен Қазақстан Республикасының Еңбек кодексінде белгіленген тәртіппен реттеледі.»;

мынадай мазмұндағы 5-1-тармақпен толықтырылсын:

«5-1. Азаматтық қорғау органдарының жұмыскерлеріне мемлекеттік әкімшілік қызметшілер және азаматтық қызметшілер жатады.»;

7-тармақ мынадай редакцияда жазылсын:

«7.Азаматтық қорғау органдарының қызметкерлері мен әскери қызметшілері әскери және арнаулы атақтарға сәйкес айырым белгілері бар белгіленген үлгідегі нысанды киім мен арнайы киім-кешек киеді.»;

8-тармақтың екінші бөлігі алып тасталсын;

54) 101-бапта:

тақырып мынадай редакцияда жазылсын:

«101-бап. Азаматтық қорғау органдары қызметкерлерiнің, әскери қызметшілері мен жұмыскерлерінің еңбегіне ақы төлеу, оларды зейнетақымен және өзге де қамсыздандыру»;

3-тармақ мынадай редакцияда жазылсын:

«3. Азаматтық қорғау органдарының қызметкерлері, әскери қызметшілері мен жұмыскерлері тегін нысанды киіммен және арнайы киім-кешекпен қамтамасыз етіледі.»;

мынадай мазмұндағы 4-тармақпен толықтырылсын:

«4. Азаматтық қорғау органдарының қызметкерлері мен әскери қызметшілерінің төтенше жағдайларды және олардың салдарын жою, өрттерді сөндіру, әскери немесе төтенше жағдай қолданылған кезеңде авариялық-құтқару жұмыстарын жүргізу, терроризмге қарсы операция жүргізу, қарулы қақтығыс жағдайында, сондай-ақ табиғи және техногендік сипаттағы төтенше жағдай жарияланған жерде міндеттерді орындауы кезінде қызмет мерзімі үш күн үшін бір күн есебінен есептеледі және ақшалай қаражат үш есе мөлшерде төленеді.»;

55) 102-бапта:

тақырып мынадай редакцияда жазылсын:

«102-бап. Азаматтық қорғау органдарының қызметкерлері, әскери қызметшілері мен жұмыскерлерінің, сондай-ақ олардың отбасы мүшелерінің өмірі мен денсаулығын қорғау, оларды медициналық қамтамасыз ету»;

1-тармағының алтыншы бөлігі мынадай редакцияда жазылсын:

«Қызметтік міндеттерін атқару кезінде мертіккен (жараланған, жарақат алған, контузия алған) азаматтық қорғау органдарының қызметкерлері мен жұмыскерлері медициналық көрсетілімдер болған кезде бюджет қаражаты есебінен санаторийлік-курорттық емделуге жіберіледі.

Азаматтық қорғау органдарының қызметкерлері мен жұмыскерлері Қазақстан Республикасының мемлекеттік сатып алу туралы заңнамасына сәйкес санаторийлік-курорттық емдеумен қамтамасыз етіледі.»;

56) мынадай мазмұндағы 103-1-баппен толықтырылсын:

«103-1-бап. Азаматтық қорғау органдарының қызметкерлеріне және олардың отбасы мүшелеріне берілетін әлеуметтік кепілдіктер

1. Азаматтық қорғау органдары қызметкерінің бір елді мекеннен екінші елді мекенге елу километрден астам көшуіне байланысты қызметі бойынша ауысуы кезінде оған, қызметкердің өзіне екі айлық ақшалай қаражат және онымен бірге көшіп келген әрбір отбасы мүшесіне оның айлық ақшалай қаражатының жартысы мөлшерінде көтерме жәрдемақы төленеді.

Азаматтық қорғау органдары қызметкерінің қызметі бойынша ауысуы кезінде оған бюджет қаражаты есебінен өз мүлкін он тоннаға дейін тасымалдауға, сондай-ақ онымен бірге көшіп келген отбасы мүшелерінің жол жүруін қоса алғанда, теміржол, су, автомобиль көлігімен жол жүруге жұмсалған шығындары өтеледі.

Азаматтық қорғау органдары қызметкерлерінің қызметі бойынша ауысу және ілгерілеу кезінде көтерме жәрдемақыға құқығы бар лауазымдарының тізбесін, көлікте жол жүргені және өз мүлкін тасымалдағаны үшін жұмсалған шығындарын өтеуді Қазақстан Республикасының Үкіметі айқындайды.

2. Азаматтық қорғау органдарынан еңбек сіңірген жылдары үшін зейнетақы төлемдерін алу құқығымен босатылған зейнеткерлердің, сондай-ақ қызметтік міндеттерін атқару кезінде мертіккен (жараланған, жарақат алған, контузия алған) және қызметке жарамсыз деп танылған қызметкерлердің салтанатты және салтанатты-шығу нысанындағы киім киюге құқығы бар.»;

57) 109-бап мынадай мазмұндағы 1-1-тармақпен толықтырылсын:

«1-1. 2023 жылғы 1 қаңтарға дейін жұмысқа қабылданған, арнаулы атақтар берілмеген азаматтық қорғау органдарының құтқарушыларының:

1) Қазақстан Республикасының Үкіметі айқындайтын тәртіппен әлеуметтік қамсыздандыруды, барлық жеңілдіктер мен артықшылықтарды сақтауға;

2) қолда бар жалақыдан төмен емес және бұрын белгіленген үстемеақыларды ескере отырып, лауазымдық жалақыға құқығы бар.».

19. «Рұқсаттар және хабарламалар туралы» 2014 жылғы 16 мамырдағы Қазақстан Республикасының Заңына:

2-қосымшада:

1-сынып мынадай мазмұндағы 87-14-жолмен толықтырылсын:

«

|  |  |  |  |
| --- | --- | --- | --- |
| 87-14 | Өрт автоматикасы жүйелерін монтаждауға, баптауға және техникалық қызмет көрсету жөніндегі қызметті жүзеге асыруға рұқсатты беру | Өрт автоматикасы жүйелерін монтаждауға, баптауға және техникалық қызмет көрсету жөніндегі қызметті жүзеге асыруға рұқсат |  |

»;

2-сынып мынадай мазмұндағы 147-2 және 147-3-жолдармен толықтырылсын:

«

|  |  |  |  |
| --- | --- | --- | --- |
| 147-2 | Объектіні пайдалануға қабылдағанға дейін оның өрт қауіпсіздігі талаптарына сәйкестігі немесе сәйкес еместігі туралы қорытынды беру | Объектіні пайдалануға қабылдағанға дейін оның өрт қауіпсіздігі талаптарына сәйкестігі немесе сәйкес еместігі туралы қорытынды |  |
| 147-3 | Белгіленген нормалар мен қағидалар жоқ объектілерді өртке қарсы қорғаудың ерекшелігін көрсететін арнайы техникалық шарттарын келісу | Жазбаша жауап жіберіледі, онда келісуден бас тартылған жағдайда өрт қауіпсіздігін қамтамасыз ету бөлігінде ұсыныстар мен ескертулер көрсетіледі |  |

».

20. «Қазақстан Республикасының Ұлттық ұланы туралы» 2015 жылғы   
10 қаңтардағы Қазақстан Республикасының Заңына:

30-бап мынадай мазмұндағы 6-тармақпен толықтырылсын:

«6. Ұлттық ұлан мұнай өнімдерін беру жөніндегі бірыңғай оператордың карточкалық жүйе бойынша мұнай өнімдерін сатып алудан бас тартқан жағдайда тиісті жылға арналған бюджет қаражаты шеңберінде бәсекелес ортада мұнай өнімдерін сатып алуды дербес жүзеге асыруға құқылы.».

21. «Міндетті әлеуметтік медициналық сақтандыру туралы» 2015 жылғы 16 қарашадағы Қазақстан Республикасының Заңына:

1) 14-баптың 2-тармағының 2) тармақшасы «арнаулы мемлекеттік органдардың» деген сөздерден кейін «,азаматтық қорғау органдарының» деген сөздермен толықтырылсын;

2) 27-баптың 3-тармағының 4) тармақшасындағы «қызметкерлері үшін» деген сөздер «қызметкерлері» деген сөзбен ауыстырылып, мынадай мазмұндағы 5) тармақшамен толықтырылсын:

«5) азаматтық қорғау органдарының қызметкерлері босатылады.»;

3) 28-баптың 7-тармағының 4) тармақшасындағы «қызметкерлері босатылады» деген сөздер «қызметкерлері;» деген сөзбен ауыстырылып, мынадай мазмұндағы 5) тармақшамен толықтырылсын:

«5) азаматтық қорғау органдарының қызметкерлері үшін аударымдар төлеуден босатылады.».

2-бап. Осы Заң:

1) алғашқы ресми жарияланған күнінен кейін күнтізбелік алпыс күн өткен соң қолданысқа енгізілетін 1-баптың 21-тармағының 46) тармақшасын және   
22-тармағын;

2) 2026 жылғы 1 қаңтардан бастап қолданысқа енгізілетін 1-баптың   
14-тармағының 3) тармақшасының бесінші абзацындағы «, ал жұмылдыру резервінің материалдық құндылықтары пайдаланылған жағдайда жұмылдыру тапсырмасын орындайтын орталық атқарушы органдармен, Қазақстан Республикасының Президентіне тікелей бағынатын және есеп беретін мемлекеттік органдармен келісім бойынша жүзеге асырылады» деген сөздерді, 1-баптың 20-тармағының 17) тармақшасының он екінші, он төртінші, он бесінші, он алтыншы, он жетінші, он сегізінші, он тоғызыншы, жиырмасыншы, жиырма біріншісі, жиырма екісінші, жиырма үшіншісі, жиырма төртіншісі абзацтарын, 52) тармақшасының үшінші, сегізінші абзацтарын, 53) тармақшасының он жетінші абзацындағы «, ал жұмылдыру резервінің материалдық құндылықтары пайдаланылған жағдайда жұмылдыру тапсырмасын орындайтын орталық атқарушы органдармен, Қазақстан Республикасының Президентіне тікелей бағынатын және есеп беретін мемлекеттік органдармен келісім бойынша   
жүзеге асырылады» деген сөздерді, 53) тармақшасының отыз алтыншы абзацындағы «немесе жұмылдыру тапсырмасын орындайтын орталық атқарушы органдар, Қазақстан Республикасының Президентіне тікелей бағынатын және есеп беретін мемлекеттік органдар» деген сөздерді, 54) тармақшасының төртінші, жетінші абзацтарын, 55) тармақшасының төртінші абзацын қоспағанда, алғашқы ресми жарияланған күнінен кейін күнтізбелік он күн өткен

соң қолданысқа енгізіледі.

**Қазақстан Республикасының**

**Президенті**